text:
/1 / 2007 στον ΤΑΝ & ΤΕΑΔ. Για την 5ετία ΔΕΝ υπολογίζεται ο χρόνος άσκησης – η 5ετία υπολογίζεται από την ημερομηνία της αρχικής υπαγωγής στην ασφάλιση του κάθε Τομέα & ΔΕΝ διακόπτεται & συνεχίζεται σε περίπτωση διαγραφής-επανεγγραφής ή αλλαγής ιδιότητας κλπ -Ν.1090/80, Ν.2150/93, άρθρο 19
 Ασφαλισμένοι μέχρι 31/12/1992 (παλαιοί ασφαλισμένοι – ΠΑ) θεωρούνται όσοι είχαν ασφαλιστεί υποχρεωτικά σε οποιοδήποτε φορέα κύριας ασφάλισης της Ελλάδας ή του εξωτερικού, ή στο Δημόσιο (ανεξάρτητα αν ασφαλίστηκαν στον ΤΑΝ πριν ή μετά την 1/1/93) – ασφαλισμένοι αττό 1/1/93 (νέοι ασφαλισμένοι – ΝΑ) θεωρούνται όσοι ττρωτοασφαλίστηκαν σε οποιοδήποτε φορέα κύριας ασφάλισης μετά την 1/1/93.
 Από τα παραπάνω ποσά των εισφορών αφαιρούνται τα ποσά που αποδίδονται με ΕΝΣΗΜΑ από τους Δικηγόρους, Υποθηκοφύλακες, Δικαστικούς Επιμελητές και Δικολάβους και τα ποσά κράτησης επί των αναλογικών δικαιωμάτων των Συμβολαιογράφων και το υπόλοιπο της ελάχιστης ασφαλιστικής εισφοράς καταβάλλεται χρηματικά στην ΕΤΕ
 Για τους Δικηγόρους η αξία των (ενιαίων) ενσήμων που έχουν επικολληθεί στο ασφαλιστικό βιβλιάριο επιμερίζεται ισόποσα (50% στο ΤΑΝ & 50% στον ΤΕΑΔ) και το υπόλοιπο ως τη συμπλήρωση της υποχρεωτικής ελάχιστης εισφοράς στον κάθε Τομέα, καταβάλλεται στην ΕΤΕ στους λογαριασμούς του ΤΑΝ & του ΤΕΑΔ.
 Η εισφορά υπέρ ΟΑΕΔ καταβάλλεται σε χωριστό κωδικό στο λογ/σμό του ΤΑΝ και αποδίδεται από τον ΤΑΝ στον ΟΑΕΔ.
 Οι ΣΥΜΒΟΛΑΙΟΓΡΑΦΟΙ πρέπει να καταβάλλουν εντός της άνω προθεσμίας τη διαφορά της ασφαλιστικής εισφοράς που υπολείπεται μετά την αφαίρεση των κρατήσεων στα αναλογικά δικαιώματα. Για τον έλεγχο της αποδιδόμενης με τα αναλογικά δικαιώματα εισφοράς, από 1/1/93 και εφεξής, υποχρεούνται να τηρούν αναλυτικές καταστάσεις που υπογράφονται από τους ίδιους, τηρούνται στο αρχείο τους και αποτελούν δικαιολογητικό στοιχείο για προώθηση οποιουδήποτε αιτήματος τους προς τον ΤΑΝ, καθώς και χορήγησης ασφαλιστικής ενημερότητας.
 Οι υπάλληλοι του ΤΥΔΕ καταβάλλουν τα άνω ποσά εισφοράς υπέρ του Τ. ΕΑ.Δ.
 ΣΥΝΤΑΞΙΟΥΧΟΙ φορέων κύριας ασφάλισης καταβάλλουν τις άνω εισφορές στον ΤΑΝ, προσαυξημένες κατά 40% – άρθρο 63, παρ. 6β του Ν.2676/99 – ισχύει από 5/1/2001 – η
 προσαύξηση δεν ισχύει στον ΤΕΑΔ. Όσοι συνταξιούχοι αναλάβουν εργασία ή αυτοαπασχολούνται μετά τις 15/7/10 καταβάλλουν προσαυξημένες κατά 50% τις ασφαλιστικές εισφορές – Ν. 3863/10, αρθρ. 16. Οι εργοδότες των ανωτέρω υποχρεούνται επίσης σε καταβολή προσαυξημένης εισφοράς.
 8. Σε περίπτωση εξόδου από την ασφάλιση του ΤΑΝ (παραίτηση ή διαγραφή η συνταξιοδότηση) το ασφαλιστικό βιβλιάριο πρέπει να υποβληθεί μαζί με τα σχετικά δικαιολογητικά απευθείας στον ΤΑΝ. Σε περίιττωση συνταξιοδότησης το ασφ/κό βιβλιάριο πρέπει να κατατεθεί μαζί με τα υπόλοπτα δικαιολογητικά σύνταξης προκειμένου να αφαιρεθεί η καταβολή εισφοράς, αλλιώς θα παρακρατηθεί αυτή κατά την εκκαθάριση της σύνταξης.
 9. Η εισφορά στον ΤΑΝ των Δικηγόρων σε πλήρη ή μερική ΑΝΑΣΤΟΛΗ δικηγορίας παρακρατείται από τις αποδοχές του Δικηγόρου και αποδίδεται από τη μισθοδοτούσα Αρχή κάθε μήνα με μέριμνα του Δικηγόρου και υπολογίζεται στο 4% επί του βασικού μισθού – για τους ασφαλισμένους μέχρι 31/12/92 (ΠΑΛΑΙΟΥΣ ασφαλισμένους) το ποσό αυτό δεν μπορεί να είναι μηνιαία μικρότερο της εισφοράς άμισθου ασφ/νου άνω 5ετίας ( 160,69 € ) και νωρίς ανώτερο περιορισυό – για τους ασφαλισμένους από 1/1/93 (ΝΕΟΥΣ ασφαλισμένους) το άνω ποσό δεν μπορεί να είναι μικρότερο της εισφοράς άμισθου ασφαλισμένου άνω


text:
δετίας της ασφαλιστικής κατηγορίας που ανήκει ο ασφαλισμένος και χωρίς ανώτερο περιορισυό.
 Σε περίπτωση επιλογής του ΤΑΝ ως προαιρετική ασφάλιση για τους μετά την 1/1/93 ΝΕΟΥΣ ασφαλισμένους (άρθρο 39 του Ν.2084/92, όπως ισχύει), η μηνιαία κατώτερη εισφορά είναι η εισφορά της ασφ/κής κατηγορίας που ανήκει ο ασφαλισμένος προσαυξημένη κατά 50%.
 Στον ΤΕΑΔ οι Δικηγόροι σε αναστολή καταβάλλουν οι ίδιοι ετήσια & χρηματικά στην ΕΤΕ την ασφαλιστική τους εισφορά όπως οι λοιποί ασφαλισμένοι (άνω ή κάτω 5ετίας).
 10. Η ασφαλιστική εισφορά των Δικηγόρων που απασχολούνται με ΕΜΜΙΣΘΗ ΕΝΤΟΛΗ πρέπει να
 αποδοθεί κατά τα 2/3 από τον εντολέα ταμειακά ως την 31/1/2012 και κατά το 1/3 από τον
 Δικηγόρο ως 29/2/2012 με το ασφαλιστικό του βιβλιάριο (το γραμμάτιο είσπραξης της ΕΤΕ του
 εντολέα ή επικυρωμένο αντίγραφο του ή βεβαίωση καταβολής προσκομίζεται υποχρεωτικά
 από το Δικηγόρο με το ασφαλιστικό βιβλιάριο).
 Οι εντολείς των Δικηγόρων βαρύνονται επιπλέον και με μηνιαία εισφορά επί των αποδοχών
 του Δικηγόρου – Ν.1512/83,άρθρ.13, Ν. 1868/89,άρθρ.24, Ν.2145/93,άρθρ.37 & Ν.3232/04,
 άρθρ.18 www.tnomik.gr/εισφορών αμίσθων/πάγια αντιμισθία- ΕΡΓΟΔΟΤΕΣ
 11. Μητέρες ασφαλισμένες άνω 5ετίας στον ΤΑΝ (σε όποια ασφαλιστική κατηγορία και αν
 ανήκουν 1η-14η ) καταβάλλουν εισφορές μειωμένες κατά 50% στον κλάδο κύριας σύνταξης
 (ΤΑΝ) κατά το 12μηνο που ακολουθεί το μήνα τοκετού (άρθρο 141, παρ.2 του Ν.3655/3-4-08).
 Ισχύει μόνο για ασφαλισμένες άνω δετίας, επειδή δεν επιτρέπεται σώρευση μειώσεων.
 κυκλοφορούν και χρησιμοποιούνται από 1/10/08 από τους Δικηγόρους ( αναπροσαρμογή αξίας
 ενσήμων του ΤΑΝ και ΤΕΑΔ – ΥΑ Φ. 10041/21224/931/07).
 Λοναριασυοί της ΕΤΕ για απόδοση υπόλοιπου ασφαλιστικής εισφοράς με την ΟΝ ΙΙΝΕ διαδικασία Τ R 4300 & αυτόματη καταχώρηση της καταβολής στη μηχανογραφική μερίδα του καταβάλοντος :
 Αριθμός π ελάτη ΕΤΕ (ΕΤΑΑ/ΤΑΝ) 9805690008
 Κωδικός αιτιολογίας 1 (για υπόλοιπο εισφοράς 2012) στον ΤΑΝ & ΤΕΑΔ Κωδικός αιτιολογίας 70 (για εισφορά υπέρ ΟΑΕΔ 2012) στον ΤΑΝ Αριθμός Μητρώου ασφαλισμένου στον ΤΑΝ (κωδ.υπόχρεου) ( Α.Μ. / ΤΑ.Ν.) Αριθμός Μητρώου εντολέα στον ΤΑΝ (κωδ.υπόχρεου) (στην πάγια αντιμισθία)
 Από 1/1/2011 η είσπραξη των ασφαλιστικών εισφορών διενεργείται υποχρεωτικά μέσω Τράπεζας – Ν. 3863/10.
 Κάθε καταβολή προς τον ΤΑΝ & τον ΤΕΑΔ ασφαλισμένων και εργοδοτών στην ΕΤΕ γίνεται και με Internet Banking (www.nbg.gr). με αυτόματη καταχώρηση της καταβολής στη μηχανογραφική μερίδα ασφαλισμένου ή εργοδότη.

type: other


text:
ΕΝΑ BLOG ΓΙΑ ΤΟΝ ΟΑΕΔ: ΕΠΑΣ ΟΑΕΔ Μεσολογγίου " ΒΡΕΣ ΤΟ ΤΑΛΕΝΤΟ ΣΟΥ"
 Επιτυχημένες εκδηλώσεις στο πλαίσιο της Ευρωπαϊκής Εβδομάδας Επαγγελματικών Δεξιοτήτων 2017 πραγματοποιήθηκαν από πολλές ΕΠΑΣ του ΟΑΕΔ. Σειρά αυτή τη φορά είχε η ΕΠΑΣ ΟΑΕΔ Μεσολογγίου που πραγματοποίησε εκδήλωση με θέμα:
 " ΒΡΕΣ ΤΟ ΤΑΛΕΝΤΟ ΣΟΥ"
 Η εκδήλωση διοργανώθηκε και πραγματοποιήθηκε με επιτυχία από την ΕΠΑΣ ΟΑΕΔ Μεσολογγίου στις 13/3
 στην αίθουσα εκδηλώσεων της Περιφέρειας Δυτικής Ελλάδος
 Με ομιλητές τον Δ/ντή της σχολής Κουτρουμπούση Ιωάννη και
 κεντρική ομιλήτρια την Προϊσταμένη Περ/κης Δ/νσης Πελ/νησου ΟΑΕΔ
 κ. Μαρίνου Ειρήνη.
 Η συντονίστρια της εκδήλωσης και εκπαιδευτικός κυρία Βάρσου Αθανασία ξεκίνησε την εκδήλωση καλωσορίζοντας τους καλεσμένους και κάλεσε τα τιμώμενα πρόσωπα να απευθύνουν χαιρετισμό. Η περιφερειακή διευθύντρια Πελοποννήσου του ΟΑΕΔ κα Ειρήνη Μαρίνου απηύθυνε χαιρετισμό και ακολούθησαν η αντιπεριφερειάρχης Αιτωλοακαρνανίας κα Σταρακά Χριστίνα, ο αντιδήμαρχος Αιτωλικού κος Ψιλογιάννης Σπύρος, ο κος Σκαρμούτσος Τάσος πρόεδρος του Δημοτικής Επιτροπής Παιδείας και Κοινοφελούς Επιχ. και ο Διοικητής του Νοσοκομείου Μεσολογγίου κος Παπαδόπουλος Πάνος, έδωσαν το παρόν και απηύθυναν χαιρετισμό στους παρευρισκόμενους εξαίροντας την συνεργασία τους με την ΕΠΑΣ Μαθητείας ΟΑΕΔ Μεσολογγίου. Παρευρέθηκαν επίσης η κα Κότση Βασιλική Δημοτική Σύμβουλος Ι.Π. Μεσολογγιου, ο κος Πάνου Γεώργιος προιστάμενος επιθεώρησης εργασίας, ο πρόεδρος του Εμπορικού Συλλόγου Μεσολογγίου κος Σπυρόπουλος Βασίλειος, ο κος Πασιόπουλος Ντίνος γραμματέας του Εμπορικού Συλλόγου Μεσολογγίου και πρόεδρος του Ν.Ο.Μ. και ο κος Παπαχρήστος Τάκης πρόεδρος Ε.Π.Σ.Ν. Αιτωλ/νίας.
 Στην συνέχεια ο Διευθυντής της ΕΠΑΣ ΟΑΕΔ Μεσολογγίου κος Κουτρουμπούσης Ιωάννης, αφού χαιρέτισε, ενημέρωσε τους παρευρισκόμενους για την λειτουργία, τις δράσεις και το εκπαιδευτικό έργο της ΕΠΑΣ ΟΑΕΔ Μεσολογγίου. Την σκυτάλη στο βήμα παρέλαβε η περιφερειακή διευθύντρια Πελοποννήσου του ΟΑΕΔ κα Ειρήνη Μαρίνου που ως κεντρική ομιλήτρια της εκδήλωσης ενημέρωσε για την ευρωπαϊκή εβδομάδα δεξιοτήτων, για την επαγγελματική εκπαίδευση και κατάρτιση αλλά και την συμβολή του ΟΑΕΔ σε αυτή. Τελευταίος στο βήμα ανέβηκε ο λογιστής κος Σίμος Θεόδωρος όπου ενημέρωσε το κοινό, σχετικά με την πρακτική άσκηση, αφού το ακροατήριο απαρτίζονταν από αρκετούς εργοδότες, και θα έπρεπε να ενημερωθούν επάνω στο συγκεκριμένο αντικείμενο και τα οφέλη αυτής, σε μαθητές αλλά και εργοδότες.
 Στην συνέχεια μοιράστηκαν βραβεία και έπαινοι σε μαθητές που διέπρεψαν, σε φορείς που στήριξαν αλλά και σε χορηγούς που προσέφεραν στην ΕΠΑΣ ΟΑΕΔ Μεσολογγίου.
 Η λήξη της βραδιάς επιφύλαξε στους προσκεκλημένους μια ευχάριστη έκπληξη. Στην είσοδο του κτιρίου στήθηκε ένα τεράστιος μπουφές γεμάτος με εδέσματα όπου οι μαθητευόμενοι μάγειρες έδειξαν το ταλέντο τους που ετοίμασαν αποκλειστικά για την εκδήλωση, με τα υλικά που προσφέρθηκαν από τους χορηγούς της σχολής. Ως αποτέλεσμα ήταν οι μαθητευόμενοι μάγειρες ότι έφτιαξαν το έκαναν με μεράκι, με φαντασία παρουσιάζοντας πράγματι, πιάτα γεμάτα με γευστικά εδέσματα που δεν άφησαν κανένα παραπονεμένο.
 Η ΕΠΑΣ ΟΑΕΔ Μεσολογγίου ευχαριστεί ιδιαίτερα τους χορηγούς της που την στηρίζουν σε κάθε προσπάθεια της:
 Δελφοί Α.Ε., Καραχάλιος Σπύρος Ρύζι “Γεύσεις Γης”, ΣΑΩ Α.Β.Ε.Ε., Σούπερ Μάρκετ “Αφοι Ρήγα”, Κοτόπουλα “Κοντοχρήστος”, Σούπερ Μάρκετ “Ψιλογιάννης Σπύρος”, Κρεοπωλείο “Σκαρμούτσος” ,Κρεοπωλείο “Πρώτο”, Χαρά Κωνσταντοπούλου “SOUQ”, Achaia Clauss, Αρτοποιείο “Φιλιππόπουλος”, Ανθοπωλείο “Φλάκας”, Αρτοποιείο “Ζωγράφος”, Αντώνης Παππάς - Μέλι “Melvita”, Κάβα “Πασιόπουλος”, Γραφικές Τέχνες “Κασσαβέτης”, Παγούρας Γεώργιος “Crema Cafe”, Θώδη Σπυριδούλα – Είδη Ζαχαροπλαστικής, Αφοί


text:
Προσωρινά Αποτελέσματα ΟΑΕΔ 2020 | Skouras Camp
 Προσωρινά Αποτελέσματα ΟΑΕΔ 2020
 Αρχική / Ιστολόγια / Προσωρινά Αποτελέσματα ΟΑΕΔ 2020
 Ιούνιος 15, 2020, 12:32 μμ
 Βγήκαν τα προσωρινά αποτελέσματα για το κατασκηνωτικό πρόγραμμα του ΟΑΕΔ για το 2020!
 Για να μάθετε αν εγκριθήκατε θα πρέπει να μπείτε στις ηλεκτρονικές υπηρεσίες του ΟΑΕΔ και να δείτε την κατάσταση της αίτησής σας ή να ψάξετε στους πίνακες των αποτελεσμάτων που ανακοίνωσε ο ΟΑΕΔ πατώντας ΕΔΩ.
 Εάν έχετε εγκριθεί, θα εμφανιστεί αριθμός επιταγής στη σχετική στήλη με την ακόλουθη μορφή:
 π.χ. 364312-20-xxxx-xxxx-xxxx-xxx-xx
 Αν δεν έχετε εγκριθεί, έχετε το δικαίωμα υποβολής ένστασης κατά των αποτελεσμάτων των προσωρινών Μητρώων και Πινάκων, από την 16.06.2020 και ώρα 08:00 μέχρι την 18.06.2020 και ώρα 15:00, αποκλειστικά ηλεκτρονικά μέσω της διαδικτυακής πύλης του ΟΑΕΔ στο www.oaed.gr
 Εφόσον δεν έχει εγκριθεί η αίτηση σας , παρακαλώ επικοινωνήστε ΑΜΕΣΑ μαζί μας τηλεφωνικά.
 Αν έχει εγκριθεί, ΔΕΝ χρειάζεται να επικοινωνήσετε μαζί μας.
 Την ημέρα που θα παραλάβουμε το παιδί (στο σημείο συνάντησης των λεωφορείων ή στην κατασκήνωση) πρέπει να έχετε μαζί σας τα παρακάτω δικαιολογητικά:
 Θα υπάρξει ξεχωριστή ανακοίνωση για το συμφωνητικό το οποίο πρέπει να έχετε μαζί σας όταν μας παραδώσετε το παιδί.


text:
Νέο πρόγραμμα του Ο.Α.Ε.Δ. επιχορήγησης ασφαλιστικών εισφορών για εποχικές ξενοδοχειακές επιχειρήσεις ~ Logistis-Gs (Gotsis-Syrmos Ioannis, Λογιστικό φοροτεχνικό γραφείο) Scroll to Top
 Νέο πρόγραμμα του Ο.Α.Ε.Δ. επιχορήγησης ασφαλιστικών εισφορών για εποχικές ξενοδοχειακές επιχειρήσεις
 12:27 μ.μ. Giannis Gotsis-Syrmos No comments
 Το πρόγραμμα αφορά στην επαναπρόσληψη 50.000 ανέργων σε εποχικές ξενοδοχειακές επιχειρήσεις εποχικής και συνεχούς λειτουργίας, για το μήνα Σεπτέμβριο του 2010, με την επιχορήγηση μέρους του μισθολογικού και μη μισθολογικού κόστους που αντιστοιχεί στο ύψος των ασφαλιστικών εισφορών.
 Η προθεσμία υποβολής αιτήσεων εκδήλωσης ενδιαφέροντος για συμμετοχή στο πρόγραμμα θα αρχίσει την 1.12.2010 σύμφωνα με τη με αριθμ. Β142824/30.11.2010 απόφαση του Διοικητή του Οργανισμού.
 Ως ημερομηνία λήξης της υποβολής των ηλεκτρονικών αιτήσεων εκδήλωσης ενδιαφέροντος για υπαγωγή στο πρόγραμμα έχει οριστεί η 31.12.2010.
 1. Πλαίσιο ένταξης - χρηματοδότηση
 1. Από την υλοποίηση του προγράμματος προκαλείται δαπάνη σε βάρος του προϋπολογισμού του Ο.Α.Ε.Δ (ΚΑΕ 2493), τρέχοντος οικονομικού έτους 2010, στον οποίο έχει προβλεφθεί πίστωση, η οποία θα ανέλθει συνολικά στο ποσό των είκοσι πέντε εκατομμυρίων (25.000.000,00 €) ευρώ και θα αποδοθεί από τον αλληλόχρεο λογαριασμό ΙΚΑ−ΟΑΕΔ.
 To πρόγραμμα δύναται να συγχρηματοδοτηθεί από την Ευρωπαϊκή Ένωση στο πλαίσιο των Επιχειρησιακών Προγραμμάτων του ΕΣΠΑ.
 2. Οι ενισχύσεις που προβλέπονται στην παρούσα ΚΥΑ χορηγούνται βάσει του εγκεκριμένου καθεστώτος Ν.304/2009 στα πλαίσια του «Προσωρινού κοινοτικού
 πλαισίου για τη λήψη μέτρων κρατικής ενίσχυσης με σκοπό να στηριχθεί η πρόσβαση στη χρηματοδότηση κατά τη διάρκεια της τρέχουσας χρηματοπιστωτικής και οικονομικής κρίσης» (2009/C83/01).
 Βάσει του ως άνω καθεστώτος, μπορούν να ενταχθούν στο πρόγραμμα επιχειρήσεις έως τις 31.12.2010. Η ενίσχυση που θα λάβει μια επιχείρηση βάσει της παρούσας, αθροιζόμενη με οποιαδήποτε άλλη ενίσχυση ήσσονος σημασίας έχει λάβει ή θα λάβει η επιχείρηση βάσει της ως άνω Ανακοίνωσης ή βάσει του Κανονισμού (ΕΚ) της Επιτροπής για τις ενισχύσεις ήσσονος σημασίας (de minimis) αριθ. 1988/2006 κατά την περίοδο 1.1.2008 έως 31.12.2010, δεν πρέπει να υπερβαίνει το ποσό των 500.000 ευρώ. Ως ημερομηνία λήψης της ενίσχυσης νοείται η ημερομηνία της εγκριτικής απόφασης. Επισημαίνεται ότι στον ως άνω έλεγχο της σώρευσης αθροίζονται και οι ενισχύσεις ήσσονος σημασίας που έχουν λάβει οι συνδεδεμένες με την αιτούσα, επιχειρήσεις.
 2. Ρόλος του ΟΑΕΔ - Δικαιούχοι των πράξεων
 Σύμφωνα με τον Ν. 2956/2001 (ΦΕΚ Α ́258), μεταξύ των σκοπών του ΟΑΕΔ είναι η ενίσχυση, διευκόλυνση της ένταξης και διατήρηση του ανθρώπινου δυναμικού της χώρας στην αγορά εργασίας και σύμφωνα με το άρθρο 18 του ν. 3833/2010 (ΦΕΚ 40/Α/15-03-2010) ο ΟΑΕΔ μπορεί να επιδοτεί μέχρι και το εκατό τοις εκατό (100%) των ασφαλιστικών εισφορών (εργοδοτών και εργαζομένων) για προσλαμβανόμενους μισθωτούς σε επιχειρήσεις και γενικά εργοδότες, βάσει προγραμμάτων απασχόλησης ανέργων που καταρτίζονται με αποφάσεις του Υπουργού Εργασίας και Κοινωνικής Ασφάλισης μετά από γνώμη του Διοικητικού Συμβουλίου του Ο.Α.Ε.Δ.
 3. Δικαιούχοι, ωφελούμενοι και προϋποθέσεις συμμετοχής
 1. Oι ξενοδοχειακές επιχειρήσεις εποχικής και συνεχούς λειτουργίας, μπορούν να ενταχθούν στο πρόγραμμα διεύρυνσης της τουριστικής περιόδου με επιχορήγηση των ασφαλιστικών εισφορών για τον μήνα Σεπτέμβριο του 2010, για την επαναπρόσληψη 50.000 ανέργων, εφόσον πληρούν τις παρακάτω προϋποθέσεις:
 α) διαθέτουν άδεια λειτουργίας του Ε.Ο.Τ. σε ισχύ,
 β) στις 30-9-2010 απασχολούν και επαναπροσλάβουν τουλάχιστον τον ίδιο αριθμό προσωπικού που απασχολούσαν


text:
στις 30-9-2009 με το ίδιο καθεστώς απασχόλησης και
 γ) στις 31-5-2010 απασχολούσαν και επαναπροσέλαβαν τουλάχιστον τον ίδιο αριθμό προσωπικού που απασχολούσαν στις 31-5-2009 και με το ίδιο καθεστώς απασχόλησης. Σε περιοχές όπου οι καταληκτικές ημερομηνίες επαναπρόσληψης που προβλέπονται από την κλαδική και τις τοπικές συλλογικές συμβάσεις είναι πρότερες της 31ης Μαΐου, θα λαμβάνεται υπόψη ο αριθμός των εποχικά απασχολούμενων που υποχρεούνται να επαναπροσλάβουν μέχρι τις ημερομηνίες αυτές.
 Όσον αφορά στο προσωπικό της έδρας της ξενοδοχειακής επιχείρησης, όπου υπάρχει, θα λαμβάνεται υπόψη o συνολικός αριθμός των θέσεων του προσωπικού. Το προσωπικό της έδρας δεν θα συνυπολογίζεται σε περίπτωση που η ξενοδοχειακή μονάδα έχει και άλλα αντικείμενα δραστηριότητας και το προσωπικό της έδρας απασχολείται για την κάλυψη των αναγκών των άλλων δραστηριοτήτων της ξενοδοχειακής μονάδας (π.χ. Ανώνυμη Εταιρεία).
 2. Ξενοδοχειακή επιχείρηση εποχικής ή συνεχούς λειτουργίας, που διατηρεί σε λειτουργία περισσότερες μονάδες, (Ξενοδοχειακές – Μαρίνες – SPA – Γκόλφ κλπ), μπορεί να ενταχθεί στο πρόγραμμα για οποιαδήποτε μονάδα επιθυμεί, για το ίδιο προσωπικό που απασχολούσε το προηγούμενο έτος. Προκειμένου να διατηρήσει τον ίδιο αριθμό του προσωπικού δεν μπορεί να μεταφέρει στην συγκεκριμένη μονάδα για την οποία ζητάει να επιχορηγηθεί, το προσωπικό που είχε απασχοληθεί το προηγούμενο έτος στις άλλες μονάδες της.
 3. Ξενοδοχειακή επιχείρηση εποχικής ή συνεχούς λειτουργίας, μπορεί να ενταχθεί στο πρόγραμμα και να επιχορηγηθεί και για το υπερβάλλον εποχικό προσωπικό, εφόσον το διατηρήσει καθ’ όλη τη διάρκεια του προγράμματος.
 4. Στο πρόγραμμα εντάσσονται και νέες ξενοδοχειακές επιχειρήσεις εποχικής ή συνεχούς λειτουργίας για το εποχικό προσωπικό τους, εφόσον τον μήνα Σεπτέμβριο του 2010 απασχολήσουν τον ίδιο αριθμό προσωπικού με τον μήνα Μάιο του 2010.
 5. Στο πρόγραμμα δεν θα προσμετρώνται στον αριθμό προσωπικού και δεν θα εντάσσονται για επιχορήγηση, οι πρακτικά ασκούμενοι π.χ. των Α.Τ.Ε.Ι. και των Σχολών Τουριστικών Επαγγελμάτων.
 6. Στο πρόγραμμα μπορούν να υπαχθούν μόνο επιχειρήσεις που δεν ήταν προβληματικές, την 1η Ιουλίου του 2008.
 Μια μικρομεσαία επιχείρηση (ΜΜΕ) θεωρείται προβληματική επιχείρηση όταν πληροί τους ακόλουθους όρους:
 α) αν πρόκειται για εταιρεία περιορισμένης ευθύνης, εφόσον έχει απωλεσθεί πάνω από το μισό του εγγεγραμμένου της κεφαλαίου και άνω του ενός τετάρτου του κεφαλαίου αυτού έχει απωλεσθεί κατά τη διάρκεια των δώδεκα τελευταίων μηνών, ή
 β) αν πρόκειται για εταιρεία στην οποία τουλάχιστον ορισμένα μέλη έχουν απεριόριστη ευθύνη για τα χρέη της εταιρείας, εφόσον έχει απωλεσθεί πάνω από το μισό του κεφαλαίου της, όπως εμφανίζεται στους λογαριασμούς της εταιρείας, και πάνω από το ένα τέταρτο αυτού του κεφαλαίου έχει απωλεσθεί κατά τη διάρκεια των δώδεκα τελευταίων μηνών, ή
 Οι ΜΜΕ που έχουν συσταθεί από χρόνο μικρότερο της τριετίας δεν θεωρούνται, για τους σκοπούς του παρόντος κανονισμού, ότι είναι προβληματικές αναφορικά με το εν λόγω διάστημα, εκτός εάν πληρούν τις προϋποθέσεις που αναφέρονται στο στοιχείο (γ) της παρούσας παραγράφου.
 α) εάν πρόκειται για εταιρεία περιορισμένης ευθύνης, εφόσον έχει απωλεσθεί πάνω από το μισό του εγγεγραμμένου της κεφαλαίου και άνω του ενός τετάρτου του κεφαλαίου αυτού έχει απωλεσθεί κατά τη διάρκεια των δώδεκα τελευταίων μηνών, ή
 β) εάν πρόκειται για εταιρεία στην οποία τουλάχιστον ορισμένα μέλη έχουν απεριόριστη ευθύνη για τα χρέη της εταιρείας,


text:
εφόσον έχει απωλεσθεί πάνω από το μισό του κεφαλαίου της, όπως εμφανίζεται στους λογαριασμούς της εταιρείας, και πάνω από το ένα τέταρτο του κεφαλαίου αυτού έχει απωλεσθεί κατά τη διάρκεια των δώδεκα τελευταίων μηνών, ή•
 γ) ανεξάρτητα από τη μορφή της εταιρείας, εφόσον πληροί τις προϋποθέσεις του εθνικού δικαίου που τη διέπει όσον αφορά την υπαγωγή της σε συλλογική πτωχευτική διαδικασία.
 Ακόμα και στην περίπτωση που δεν συντρέχει καμία από τις περιστάσεις που αναφέρονται παραπάνω, μια εταιρεία μπορεί να συνεχίσει να θεωρείται προβληματική, ιδιαίτερα όταν υπάρχουν οι συνήθεις ενδείξεις μιας προβληματικής επιχείρησης όπως αύξηση των ζημιών, μείωση του κύκλου εργασιών, διόγκωση των αποθεμάτων, πλεονάζουσα παραγωγική ικανότητα, φθίνουσα ταμειακή ροή, αυξανόμενη δανειοληψία, αύξηση των οικονομικών επιβαρύνσεων καθώς και εξασθένιση ή εξαφάνιση της αξίας του καθαρού ενεργητικού. Στις σοβαρότερες περιπτώσεις, η επιχείρηση μπορεί να έχει ήδη κηρυχθεί σε πτώχευση ή να αποτελεί αντικείμενο συλλογικής πτωχευτικής διαδικασίας σύμφωνα με τις διατάξεις του εθνικού δικαίου που τη διέπει.
 7. Ωφελούμενοι του προγράμματος είναι: α) εποχιακά άνεργοι οι οποίοι επαναπροσλαμβάνονται από τις ξενοδοχειακές επιχειρήσεις, β) άνεργοι οι οποίοι προσλαμβάνονται από τις ξενοδοχειακές επιχειρήσεις για να καλύψουν, ενδεχομένως κενές (λόγω της μη ύπαρξης εποχικών ανέργων) ή επιπλέον εποχικές θέσεις.
 Ως άνεργοι θεωρούνται όσοι μετά την τελευταία απασχόληση τους κατά το 2009:
 α) έχουν ή είχαν δικαιωθεί τακτική επιδότηση ανεργίας και β) ήταν ή είναι εγγεγραμμένοι άνεργοι στα μητρώα ανέργων του ΟΑΕΔ, οποιαδήποτε περίοδο μέχρι την επαναπρόσληψη ή πρόσληψη τους στα πλαίσια του ανωτέρω προγράμματος.
 4. Διαδικασία υπαγωγής
 Οι ενδιαφερόμενες επιχειρήσεις υποβάλλουν Ηλεκτρονική Αίτηση/Υπεύθυνη Δήλωση Εκδήλωσης ενδιαφέροντος για υπαγωγή στο πρόγραμμα, στην αντίστοιχη περιοχή του δικτυακού τόπου του ΟΑΕΔ.
 Η προθεσμία έναρξης και λήξης της υποβολής των αιτήσεων εκδήλωσης ενδιαφέροντος έχει οριστεί με Απόφαση του Διοικητή του Ο.Α.Ε.Δ.
 Επιπλέον, οι ενδιαφερόμενες επιχειρήσεις οφείλουν να υποβάλλουν υπεύθυνη δήλωση βάσει του προτύπου που είναι αναρτημένο στην ιστοσελίδα του ΟΑΕΔ:
 i. σχετικά με τις ενισχύσεις ήσσονος σημασίας (de minimis) ή οι ενισχύσεις βάσει του Προσωρινού Πλαισίου που τυχόν έχει λάβει η επιχείρηση από 01−01−2008 έως 31−12−2010 (καθώς και οι τυχόν συνδεδεμένες με αυτήν επιχειρήσεις) σύμφωνα με το πρότυπο που είναι αναρτημένο στην ιστοσελίδα του ΟΑΕΔ,
 ii. ότι η επιχείρηση δεν ήταν προβληματική, όπως ορίζεται στην ανωτέρω παράγραφο της παρούσας,
 iii. ότι δεν εκκρεμεί εις βάρος της επιχείρησης ανάκτηση παλαιάς κρατικής ενίσχυσης.
 5. Λεπτομέρειες υλοποίησης του προγράμματος
 Μετά την αποδοχή της ηλεκτρονικής αίτησης από το σύστημα υποβολής των ηλεκτρονικών αιτήσεων του Οργανισμού, για την οποία ενημερώνεται ηλεκτρονικά ο δικαιούχος, προέγκριση πραγματοποιείται επιτόπιος έλεγχος ύστερα από την απόφαση ανάθεσης, από την αρμόδια Διεύθυνση Διοικητικού, σε ζεύγος ελεγκτών, προκειμένου να ελεγχθεί η δυνατότητα υπαγωγής της επιχείρησης στο πρόγραμμα (άδεια λειτουργίας του Ε.Ο.Τ. σε ισχύ, επαναπρόσληψη του ίδιου αριθμού του εποχικού προσωπικού για το μήνα Σεπτέμβριο του 2010 που αιτείται την επιχορήγηση κ.λπ.). Ακολουθεί η απόφαση έγκρισης από τον Προϊστάμενο της Υπηρεσίας για την υπαγωγή της επιχείρησης στο πρόγραμμα, η οποία θα κοινοποιείται στο Υποκατάστημα του ΙΚΑ, που ανήκει η έδρα της επιχείρησης.
 6. Ποσό και διάρκεια επιχορήγησης
 1. Ως ποσό επιχορήγησης ορίζεται το ποσό που αντιστοιχεί στο 100% επί των ασφαλιστικών εισφορών (εργοδοτών


text:
και εργαζομένων) για τον μήνα Σεπτέμβριο του 2010 όπως παρακάτω υπολογίζεται για όλους τους κλάδους κύριας ασφάλισης του ΙΚΑ-ΕΤΑΜ και της επικουρικής ασφάλισης του ΕΤΕΑΜ, καθώς και στις ασφαλιστικές εισφορές εκείνων που το ΙΚΑ εισπράττει ή συνεισπράττει υπέρ Φορέων και Κλάδων Κοινωνικής Ασφάλισης καθώς και του ειδικού λογαριασμού ξενοδοχοϋπαλλήλων, και αποδίδεται μέσω της χρέωσης του αλληλόχρεου λογαριασμού ΙΚΑ-ΟΑΕΔ και της αντίστοιχης πίστωσης του λογαριασμού του εργοδότη.
 Ως βάση για τον ποσοστιαίο υπολογισμό των ανωτέρω ποσών επιχορήγησης λαμβάνονται οι πραγματικές μηνιαίες ακαθάριστες αποδοχές των εργαζομένων/ επιχορηγουμένων από τις ξενοδοχειακές επιχειρήσεις εποχικής και συνεχούς λειτουργίας, που αντιστοιχούν μέχρι του ύψους του 30πλάσιου του κατώτατου βασικού ημερομισθίου, όπως ορίζεται κάθε φορά από την ΕΓΣΣΕ.
 Στους εργοδότες θα καταβάλλονται απευθείας ποσά επιχορήγησης, μόνο στις περιπτώσεις θεραπείας των ενστάσεων, από την Ειδική Επιτροπή Ενστάσεων του Οργανισμού.
 Στο πρώτο τρίμηνο κάθε έτους, μέρος του αναφερόμενου συνολικού ποσού επιχορήγησης που έχει αποδοθεί μέσω του αλληλόχρεου στο προηγούμενο έτος και αφορά σε ποσό που αντιστοιχεί στις ασφαλιστικές εισφορές των κλάδων ασθένειας σε είδος, χρήμα (του ειδικού λογαριασμού των ξενοδοχοϋπαλλήλων) και επαγγελματικού κίνδυνου του ΙΚΑ –ΕΤΑΜ, καταβάλλεται στο ΙΚΑ-ΕΤΑΜ σε χρήμα και ταυτόχρονα πιστώνεται ισόποσα o αλληλόχρεος, αφού οι αρμόδιες Υπηρεσίες του ΙΚΑ διαβιβάσουν στα αρμόδια ΚΠΑ ή ΚΠΑ2 κατάσταση με αναλυτικά στοιχεία των επιχορηγούμενων επιχειρήσεων και των ασφαλισμένων, που έχουν υπαχθεί στο πρόγραμμα.
 2. Η διάρκεια της επιχορήγησης ορίζεται για χρονικό διάστημα ενός (1) μήνα και συγκεκριμένα για τον μήνα Σεπτέμβριο του 2010.
 7. Έναρξη, όροι και διαδικασία επιχορήγησης
 Η αρμόδια Υπηρεσία θα προβαίνει στην καταβολή της επιχορήγησης αφού ελέγξει τα κάτωθι δικαιολογητικά που η επιχορηγούμενη ξενοδοχειακή επιχείρηση υποβάλλει :
 1) Έντυπη κατάσταση που θα περιλαμβάνει:
 • το ονοματεπώνυμο των επαναπροσληφθέντων βάσει του προγράμματος,
 • το συνολικό μηνιαίο ακαθάριστο ποσό που δικαιούται ο εργαζόμενος, το οποίο δε θα είναι κατώτερο του προβλεπόμενου από τις οικείες Συλλογικές Συμβάσεις Εργασίες (Σ.Σ.Ε.),
 • το ποσό που αντιστοιχεί στις μηνιαίες ασφαλιστικές εισφορές με τα αντίστοιχα ποσοστά εισφορών, όπως εμφανίζονται στις ΑΠΔ,
 • το μηνιαίο ποσό επιχορήγησης, με το οποίο βαρύνεται ο αλληλόχρεος λογαριασμός ΙΚΑ-ΟΑΕΔ, σύμφωνα με το πρόγραμμα,
 • το μηνιαίο ποσό επιχορήγησης που καταβάλλεται εκτός του αλληλόχρεου λογαριασμού ΙΚΑ-ΟΑΕΔ
 • αριθμός δελτίου ανεργίας,
 • τις υπογραφές των προσληφθέντων μισθωτών (στη στήλη της υπεύθυνης δήλωσης), ότι απασχολήθηκαν και πληρώθηκαν το χρονικό διάστημα για το οποίο ζητείται η επιχορήγηση.
 2) Αναλυτικές περιοδικές δηλώσεις (Α.Π.Δ.),οι οποίες μπορούν να υποβληθούν και σε ηλεκτρονική μορφή, συνοδευόμενες με υπεύθυνη δήλωση στην οποία θα δηλώνεται ότι τα στοιχεία που εμπεριέχονται είναι αληθή.
 3) Κατάσταση προσωπικού και ωρών εργασίας θεωρημένη από το Σ.Ε.Π.Ε.
 4) Βεβαίωση ασφαλιστικής και φορολογικής ενημερότητας, όπου απαιτείται. Σύμφωνα με τις με αριθμ. ΔΙΑΔΠ/Α/10067/2007 και ΔΙΑΔΠ/Φ.Α.1.1/2407/26-01-2009 ΚΥΑ τα παραπάνω δικαιολογητικά αναζητούνται αυτεπάγγελτα από την αρμόδια για την έκδοση της διοικητικής πράξης Υπηρεσία.
 5) Τιμολόγιο με το ποσό που αντιστοιχεί στο ποσό επιχορήγησης
 Διαδικασία καταβολή επιχορήγησης
 Εντός των πρώτων τριάντα (30) ημερών, που ακολουθούν τη λήξη της προθεσμίας υποβολής της Α.Π.Δ. του κάθε τριμήνου, η επιχείρηση υποβάλλει την αίτηση με τα απαιτούμενα δικαιολογητικά για την καταβολή της επιχορήγησης, όπως αναφέρονται στην ανωτέρω παράγραφο.
 Η Υπηρεσία εκδίδει άμεσα


text:
την εγκριτική απόφαση για την καταβολή της επιχορήγησης, εφόσον έχει προηγηθεί θετικός επιτόπιος έλεγχος κατά τη διάρκεια του τριμήνου και μέχρι την ημερομηνία υποβολής της αίτησης. Στις περιπτώσεις που δεν έχει διενεργηθεί έλεγχος μέχρι την υποβολή της αίτησης, ο έλεγχος θα διενεργείται πριν την έκδοση εγκριτικής απόφασης.
 Στη συνέχεια, η Υπηρεσία κοινοποιεί την εγκριτική απόφαση για την καταβολή της επιχορήγησης στο Υποκατάστημα του ΙΚΑ, που ανήκει η έδρα της επιχείρησης, και ταυτόχρονα υποβάλλει στην αρμόδια Περιφερειακή Διεύθυνση για ενταλματοποίηση της δαπάνης. την εγκριτική απόφαση με τα σχετικά δικαιολογητικά. Το Υποκατάστημα του ΙΚΑ θα κοινοποιεί στο ΚΠΑ χρηματικό κατάλογο, στον οποίο θα αποτυπώνεται το σύνολο των ασφαλιστικών εισφορών, που αντιστοιχεί στο ποσό της επιχορήγησης, για την πίστωση του λογαριασμού του εργοδότη και χρέωση του αλληλόχρεου λογαριασμού (ΙΚΑ –ΟΑΕΔ).
 8. Διακοπή επιχορήγησης
 Σε περίπτωση που διαπιστωθεί παράβαση όρων ή προϋποθέσεων, μετά από οποιαδήποτε καταβολή ποσού της επιχορήγησης στην επιχείρηση με απόδοση μέσω του αλληλόχρεου, θα εφαρμόζονται οι παράγραφοι 4 και 5 του άρθρου 18 του ν. 3833/2010 (ΦΕΚ 40/Α/15-03-2010), για την διακοπή της επιχορήγησης.
 Στην περίπτωση που το ποσό της δαπάνης έχει καταβληθεί από τον ΟΑΕΔ αχρεωστήτως απευθείας στην επιχείρηση, θα εφαρμόζονται οι διατάξεις του άρθρου 29 του ν.1262/1982 (ΦΕΚ 70/Α’/16.6.1982), όπως ισχύει, για την απόδοση στον ΟΑΕΔ.
 Για το ποσό που θα αποδοθεί στον ΟΑΕΔ, και στις δυο ανωτέρω περιπτώσεις, αποφασίζει ο Προϊστάμενος της αρμόδιας Υπηρεσίας, που αποφαίνεται με αιτιολογημένη απόφασή του για τη διακοπή της επιχορήγησης με επιστροφή του αχρεωστήτως καταβληθέντος ποσού.
 Αχρεωστήτως καταβληθέν ποσό είναι το αναλογούν ποσό που προκύπτει από τον υπολογισμό του καταβληθέντος ποσού επί των μηνών που δεν τήρησε η επιχείρηση τους όρους του προγράμματος δια των μηνών του συνολικού προγράμματος.
 9. Παραγραφή αξίωσης
 Σε περίπτωση εκπρόθεσμης υποβολής των δικαιολογητικών για καταβολή της επιχορήγησης πέραν της προθεσμίας των τριάντα (30) ημερών του μήνα που ακολουθεί τη λήξη της προθεσμίας υποβολής της Α.Π.Δ. του κάθε τριμήνου, τότε η αξίωσή του για το συγκεκριμένο ποσό παραγράφεται χωρίς διακοπή της επιχορήγησης, με απόφαση του Προϊσταμένου της αρμόδιας Υπηρεσίας Απασχόλησης του Οργανισμού, εφόσον η επιχείρηση λειτουργεί και εξακολουθούν να τηρούνται οι όροι και προϋποθέσεις του Προγράμματος.
 Είναι δυνατή η επιμήκυνση της ως άνω προθεσμίας, κατά τριάντα (30) ημέρες, μετά από απόφαση του Προϊσταμένου της Υπηρεσίας.
 10. Επίλυση διαφορών
 Οποιαδήποτε διαφορά προκύψει μεταξύ των ενταγμένων στο συνολικό πρόγραμμα και των Υπηρεσιών Απασχόλησης του ΟΑΕΔ, θα επιλύεται με απόφαση της Ειδικής Επιτροπής Ενστάσεων.
 Οι ενστάσεις θα υποβάλλονται στη Διοίκηση του ΟΑΕΔ μέσω της Υπηρεσίας στην οποία έχει κατατεθεί η αίτηση για ένταξη της επιχείρησης στο πρόγραμμα μέσα σε τριάντα (30) ημέρες από την κοινοποίηση της απόρριψης του αιτήματος από την Υπηρεσία.
 Κάθε διαφορά που τυχόν προκύψει μεταξύ του ΟΑΕΔ και του οικείου ασφαλιστικού φορέα ως προς το ύψος του ποσού που πρέπει να αποδοθεί στον ΟΑΕΔ επιλύεται με Απόφαση του Υπουργού Εργασίας και Κοινωνικής Ασφάλισης.
 11. Διαδικασία παρακολούθησης & ελέγχου του προγράμματος
 Ο ΟΑΕΔ ασκεί τους προβλεπόμενους από την υπ’ αριθμ. 2/34255/0022/6-6-2001 Κοινή Υπουργική Απόφαση, όπως τροποποιήθηκε και ισχύει, ελέγχους στους δικαιούχους της πράξης του συνολικού προγράμματος οποιαδήποτε χρονική στιγμή, προκειμένου να


text:
διαπιστωθεί η τήρηση των όρων του προγράμματος. Οι έλεγχοι θα πραγματοποιούνται πριν την υποβολή της σχετικής αίτησης για την καταβολή της επιχορήγησης και οπωσδήποτε μέσα στο χρονικό διάστημα αναφοράς.
 Για τους επιτόπιους ελέγχους που πραγματοποιούνται κατά τη διάρκεια υλοποίησης του συνολικού προγράμματος, η αρμόδια Υπηρεσία του Ο.Α.Ε.Δ. συντάσσει σχετικές εκθέσεις τις οποίες διατηρεί στο φάκελο της επιχείρησης ή του φορέα και στις οποίες καταγράφονται με λεπτομέρεια αν τηρούνται οι όροι της ένταξης. Αντίγραφο της έκθεσης παραδίδεται στον φορέα ή στην επιχείρηση.
 Για τον έλεγχο των όρων υλοποίησης και την επίτευξη των στόχων του συνολικού προγράμματος, ο Ο.Α.Ε.Δ. τηρεί ξεχωριστό φάκελο για κάθε επιχείρηση που εντάσσεται στο πρόγραμμα. Ο φάκελος αυτός διατηρείται στις Υπηρεσίες Απασχόλησης του Ο.Α.Ε.Δ. και περιλαμβάνει όλα τα στοιχεία που αφορούν τη σχέση της επιχείρησης με το συνολικό πρόγραμμα, ξεκινώντας από την αίτηση και μέχρι τη λήξη του χρόνου διατήρησης του προσωπικού (δικαιολογητικά υπαγωγής και καταβολής της επιχορήγησης, παραστατικά δαπανών τόσο της αναδόχου επιχείρησης όσο και της Υπηρεσίας που καταβάλλει την επιχορήγηση, διοικητικές πράξεις της Υπηρεσίας όπως εγκριτικές αποφάσεις, αποφάσεις έναντι πιθανών ενστάσεων, εκθέσεις ελέγχων κ.λ.π.)
 Οι ελεγχόμενες επιχειρήσεις υποχρεούνται :
 • Να παρέχουν κάθε δυνατή βοήθεια, κατά τον έλεγχο, στους ελεγκτές υπαλλήλους.
 • Να τηρούν τα αποδεικτικά στοιχεία και έγγραφα που αναφέρονται στην παρούσα απόφαση για τουλάχιστον 3 χρόνια από την αποπληρωμή του προγράμματος.
 Οι έλεγχοι του προγράμματος θα διενεργούνται από υπαλλήλους του ΟΑΕΔ σύμφωνα με τα οριζόμενα στην Κοινή Υπουργική Απόφαση υπ’ αριθμ. 2/34255/0022/6-6-2001, όπως τροποποιήθηκε και ισχύει, καθώς και της με αριθμό 2854/01-07-2008 Απόφασης του Δ.Σ. του ΟΑΕΔ.
 Η αρμόδια Υπηρεσία απασχόλησης θα διενεργεί έλεγχο λειτουργίας της επιχείρησης κατά τη διάρκεια της επιχορήγησης στα πλαίσια του εν λόγω προγράμματος και θα ελέγχει την ύπαρξη της άδειας λειτουργίας της επιχείρησης καθώς και την κατάσταση μισθοδοσίας του εποχικού προσωπικού που είχε απασχοληθεί τον Σεπτέμβριο 2009 τον Μάιο του 2010 και τον Μάιο του 2009 αντίστοιχα. Εφόσον διαπιστωθεί ότι δεν πληρούνται οι όροι του προγράμματος θα προβαίνει σε απόρριψη της αίτησης του.
 12. Τελικές διατάξεις
 Λεπτομέρειες εφαρμογής του προγράμματος εξειδικεύονται περαιτέρω με αποφάσεις του Δ.Σ. του ΟΑΕΔ.
 Posted in: Προγράμματα ΟΑΕΔ


text:
ΕΝΑ BLOG ΓΙΑ ΤΟΝ ΟΑΕΔ: ΟΑΕΔ: Αλλαγές στην εγγραφή ανέργων
 ΟΑΕΔ: Αλλαγές στην εγγραφή ανέργων
 Αλλαγές στην εγγραφή των ανέργων, στην ισχύ του δελτίου ανεργίας, στην επικοινωνία των ανέργων με τον ΟΑΕΔ, στο επίδομα ανεργίας, στα δικαιολογητικά για την ανανέωση ανεργίας και στην διαδικασία επιδότησης φέρνει η απόφαση του ΔΣ του ΟΑΕΔ
 Λόγω των μέτρων που έχουν ληφθεί μέχρι τις 31/3/2020 οι αιτήσεις όλες θα γίνονται ηλεκτρονικά. Εξάλλου στην απόφαση του Διοικητή του ΟΑΕΔ σημειώνεται ότι σε συνθήκες έκτακτης ανάγκης ή περιπτώσεων ανωτέρας βίας είναι δυνατόν:
 Οι διαδικασίες εγγραφής στο μητρώο ανέργων και αναγγελιών για τακτική επιδότηση ανεργίας να γίνονται αποκλειστικά ηλεκτρονικά.
 Οι διαδικασίες αυτοπρόσωπης εμφάνισης να γίνονται ηλεκτρονικά.
 Έτσι ηλεκτρονικά θα γίνονται η υποβολή αιτήσεων για παροχές αλλά και η ηλεκτρονική γνωστοποίηση της παρουσίας επιδοτούμενων ανέργων. Ειδικότερα οι άνεργοι θα πρέπει να υποβάλλουν υποχρεωτική δήλωση παρουσίας μέσω ηλεκτρονικού ταχυδρομείου (e-mail), το οποίο θα πρέπει να στείλουν στο Κέντρο Προώθησης Απασχόλησης (ΚΠΑ2) που ανήκει http://www.oaed.gr/pou-aneko.
 Αφού βρουν το ΚΠΑ που ανήκουν θα πρέπει να στείλουν με email στο ΚΠΑ2 που ανήκουν την ηλεκτρονική γνωστοποίηση της παρουσίας η οποία θα αναγράφει τα παρακάτω συγκεκριμένα στοιχεία:
 "Θέμα: Δήλωση παρουσίας
 Περιεχόμενο μηνύματος: Δηλώνω την παρουσία μου και δηλώνω υπεύθυνα τις προϋποθέσεις είσπραξης των μηνιαίων επιδομάτων.
 Τηλέφωνο Σταθερό:".
 Γενικότερα η εγγραφή στο Μητρώο Ανέργων του ΟΑΕΔ είναι εφικτή, εφόσον πληρούνται οι προϋποθέσεις που ορίζονται από το ισχύον θεσμικό πλαίσιο και δύναται να πραγματοποιηθεί:
 Σε περίπτωση που προκύψει λόγος διαγραφής ο εγγεγραμμένος άνεργος υποχρεούται να τον δηλώσει με οποιοδήποτε τρόπο στην Υπηρεσία εντός 8 εργάσιμων ημερών από τη συνδρομή του λόγου διαγραφής και οπωσδήποτε πριν από την επόμενη ανανέωση του δελτίου ανεργίας ή την έκδοση βεβαιώσεων ανεργίας.
 Το δελτίο ανεργίας των τακτικώς επιδοτούμενων ανέργων παραμένει σε ισχύ καθ' όλο το διάστημα της επιδότησής τους. Μετά τη λήξη αυτής θα παραμένει σε ισχύ για ένα τρίμηνο ως δελτίο ανεργίας μη επιδοτούμενου ανέργου, εφόσον ο κάτοχος του εξακολουθεί να είναι άνεργος.
 Σε περίπτωση εγγεγραμμένου ανέργου που έχει υποβάλει αίτηση επιδότησης ανεργίας η οποία τελεί σε εκκρεμότητα, δεν αίρεται η υποχρεωτική δήλωση παρουσίας.
 Προσωπικά Στοιχεία (Ονοματεπώνυμο, ΑΦΜ, ΑΜΚΑ, Οικογενειακή Κατάσταση, Υπηκοότητα)
 Στοιχεία Μόνιμης Κατοικίας/Διαμονής
 Στοιχεία μη μισθωτής εργασίας
 Στοιχεία λύσης εργασιακής σχέσης και στοιχεία προηγούμενου εργοδότη
 Ασφαλιστική ιστορία και ασφαλιστική κατάσταση
 Στοιχεία συζύγου και προστατευομένων μελών
 Απόφαση Πρωτοβάθμιας Υγειονομικής Επιτροπής ΙΚΑ του ν. 2643/1998 ή Γνωμάτευση ΚΕΠΑ του ν. 3863/15-7-2010 (ΦΕΚ 115/τ.Α ́/15-7-2010) σε ισχύ με την οποία να πιστοποιείται το ποσοστό αναπηρίας, το οποίο θα πρέπει απαραίτητα να είναι 50% και άνω σύμφωνα με τον ν. 2643/1998 (ΦΕΚ 220/ 18-9-1998, τ.Α ́).
 1.1. Ο ενδιαφερόμενος να υπαχθεί σε τακτική επιδότηση λόγω ανεργίας οφείλει να υποβάλει αίτηση και να αξιώσει την απαίτηση για τη χορήγηση αυτής εντός 60 ημερών από την επομένη της λύσης ή της λήξης της εργασιακής του σχέσης είτε:
 Αιτήσεις για άλλες παροχές ΟΑΕΔ
 Οι αιτήσεις για τις λοιπές παροχές του ΟΑΕΔ υποβάλλονται αποκλειστικά με ηλεκτρονικό τρόπο μέσω διαδικτύου από τον ίδιο τον ενδιαφερόμενο με τη χρήση κωδικών πρόσβασης.
 Μετά την υποβολή της ηλεκτρονικής αίτησης συμμετοχής, δικαιολογητικά συνοδευτικά των αιτήσεων για τις λοιπές παροχές, όπως


text:
αυτά προσδιορίζονται από το ισχύον θεσμικό πλαίσιο και τις σχετικές εγκυκλίους, αναζητούνται αυτεπαγγέλτως από τις αρμόδιες Υπηρεσίες, όταν η αυτεπάγγελτη αναζήτηση καθίσταται δυνατή από τη διασύνδεση και τη διαλειτουργικότητα του ΟΠΣ ΟΑΕΔ με άλλα πληροφοριακά συστήματα (ΕΦΚΑ, ΑΑΔΕ, ΗΔΙΚΑ, Μητρώο Πολιτών, ΕΡΓΑΝΗ κ.ο.κ.).
 Αιτήσεις Μεταφοράς Τακτικής Επιδότησης Ανεργίας
 Ο επιδοτούμενος άνεργος μετά την υποβολή της αίτησής του υποχρεούται να προσέλθει για την πραγματοποίηση της πρώτης υποχρεωτικής δήλωσης παρουσίας και την παραλαβή της απόφασης επί της αιτήσεως του στο ΚΠΑ2 όπου υπεβλήθη η αίτηση, εκτός και αν έχει προηγηθεί μεταφορά σε άλλο ΚΠΑ2, όπου και οφείλει να προσέλθει για τα παραπάνω. Μετά την παραλαβή της απόφασης επί της αιτήσεώς του με την οποία του αναγνωρίζεται δικαίωμα επιδότησης, ο επιδοτούμενος μπορεί να προσέρχεται σε οποιαδήποτε Υπηρεσία ΚΠΑ2 του Οργανισμού για να δηλώσει την παρουσία του.
 Ο άνεργος που έχει υποβάλει αίτηση επιδότησης, υποχρεούται να εμφανιστεί στην αρμόδια Υπηρεσία, εντός του τρίτου μήνα από την ημερομηνία υποβολής της αίτησης για την επιδότησή του, να δηλώσει ότι εξακολουθεί να είναι άνεργος και να παραλάβει την απόφαση. Κατά την προσέλευση του αυτή ο άνεργος θα ενημερώνεται ενυπόγραφα για τις ακριβείς ημερομηνίες στις οποίες οφείλει να προσέρχεται στις Υπηρεσίες ΚΠΑ2.
 Ο επιδοτούμενος άνεργος υποχρεούται να προσέρχεται αυτοπροσώπως και να δηλώνει την παρουσία του στις Υπηρεσίες ΚΠΑ2 του Οργανισμού μία φορά κατά τη διάρκεια του τρίτου μήνα εκάστου τριμήνου της επιδότησής του (εφεξής μήνας υποχρεωτικής παρουσίας).
 Με την αναγνώριση του δικαιώματος επιδότησης από τις αρμόδιες Υπηρεσίες και κατόπιν της συμπλήρωσης κάθε μήνα επιδότησης εκδίδονται τα σχετικά χρηματικά εντάλματα από τις αρμόδιες Περιφερειακές Διευθύνσεις καθώς και οι εντολές πληρωμής για τη λογιστική τακτοποίηση της δαπάνης. Το μηνιαίο επίδομα καταβάλλεται δεδουλευμένο σε πίστωση των ατομικών λογαριασμών των δικαιούχων την τελευταία εργάσιμη ημέρα κάθε εβδομάδας σε όσους επιδοτούμενους ανέργους έχει συμπληρωθεί κάθε φορά ο μήνας επιδότησης.
 Το μηνιαίο ποσό που εμπίπτει στον μήνα της υποχρεωτικής παρουσίας του ανέργου στην Υπηρεσία καθώς και τα ποσά που αντιστοιχούν στους μήνες που ακολουθούν πιστώνονται, εφόσον ο άνεργος εκπληρώσει τις υποχρεώσεις του.
 Καταργείται η απαγόρευση της πολιτικής επιστράτευσ...


text:
Περίληψη: Η παραγραφή αξιώσεως συμμετοχής στα αποκτήματα γεννηθείσης με την αμετάκλητη λύση ή την ακύρωση του γάμου. Παραγραφή της αξιώσεως συμμετοχής στα αποκτήματα γεννηθείσης με τη συμπλήρωση 3ετούς διαστάσεως: α. Οριστική 3ετής διακοπή της έγγαμης συμβίωσης, β. Προσωρινή 3ετής διακοπή και επανασύνδεση. Η παραγραφή της αξιώσεως συμμετοχής στα αποκτήματα ως νόμιμη αιτία διατηρήσεως του πλουτισμού του υπόχρεου συζύγου [δηλ. της επαύξησης (οφειλόμενης σε συμβολή του δικαιούχου κατ’ άρθρο ΑΚ 1400 παρ. 1 εδ. α’)].
 Ι. Η βασική ρύθμιση
 Σύμφωνα με την ΑΚ 1401 εδ. γ’ η αξίωση συμμετοχής στα αποκτήματα παραγράφεται δύο χρόνια μετά τη λύση ή την ακύρωση του γάμου. Έτσι ρητά ο νόμος θέτει χρόνο 2ετούς παραγραφής της αξιώσεως στην περίπτωση λύσεως ή ακυρώσεως του γάμου, ο οποίος αρχίζει από την επομένη ημέρα, αφότου κατέστη αμετάκλητη η απόφαση που λύνει ή ακυρώνει το γάμο [1] . Αν μετά τη λύση του γάμου και την ικανοποίηση του δικαιούχου τελέσθηκε δεύτερος γάμος μεταξύ των ίδιων προσώπων, ο οποίος λύθηκε ή ακυρώθηκε, η αξίωση συμμετοχής στα αποκτήματα που ανάγονται στη διάρκεια του δεύτερου γάμου υπόκειται σε αυτοτελή παραγραφή με αφετήριο χρόνο τη λύση ή την ακύρωση του δεύτερου γάμου· σε περίπτωση αφάνειας, η παραγραφή αρχίζει από την τελεσιδικία της κηρύσσουσας την αφάνεια δικαστικής αποφάσεως [2] .
 Η συμπλήρωση του χρόνου παραγραφής, ακριβέστερα δε η επίδοση της αγωγής για συμμετοχή στα αποκτήματα μετά τη συμπλήρωση του χρόνου παραγραφής, θα αποδεικνύεται πρακτικά από τη σχετική έκθεση επιδόσεως του δικαστικού επιμελητή με ημερομηνία μετά τη συμπλήρωση της 2ετίας [3] . Αν βέβαια η επίδοση της αγωγής γίνει μέσα στη 2ετία, η παραγραφή διακόπτεται, αλλά αρχίζει και πάλι από την τελευταία διαδικαστική πράξη των διαδίκων ή του Δικαστηρίου (ΑΚ 261 σε συνδ. με ΚΠολΔ 221 παρ. 1). Εφόσον λοιπόν οι διάδικοι παραμένουν αδρανείς, η διακοπείσα παραγραφή μπορεί να συμπληρωθεί εν επιδικία, αν μεταξύ δύο διαδικαστικών πράξεων περάσει ολόκληρος ο χρόνος που απαιτείται για την παραγραφή της αξιώσεως συμμετοχής στα αποκτήματα, δηλαδή τα δύο χρόνια από την αμετάκλητη λύση ή ακύρωση του γάμου [4] .
 ΙΙ. Το πρόβλημα της παραγραφής αξιώσεως συμμετοχής στα αποκτήματα γεννηθείσης με τη συμπλήρωση 3ετούς διάστασης
 1. Οριστική διακοπή της συμβίωσης με τη συμπλήρωση της 3ετούς διαστάσεως
 Ενώ η ΑΚ 1401 εδ. γ’ διαλαμβάνει ρητή πρόβλεψη για την παραγραφή της γεννηθείσης με τη λύση ή την ακύρωση του γάμου αξιώσεως συμμετοχής στα αποκτήματα, δεν μνημονεύει κάτι για τον χρόνο παραγραφής της αξιώσεως που γεννιέται με τη συμπλήρωση της 3ετούς διάστασης και για τον λόγο αυτό επικρατεί διχογνωμία.
 Σύμφωνα με την κρατούσα γνώμη στην επιστήμη [5] και στη νομολογία [6] για την ταυτότητα του λόγου θα αρχίσει 2ετής παραγραφή της αξίωσης από τη γέννησή της και εφόσον είναι δυνατή η δικαστική της επιδίωξη (ΑΚ 251) [7] , δηλαδή από τη συμπλήρωση της 3ετίας, με την επιφύλαξη όμως της ΑΚ 256 αρ. 1: «η παραγραφή των αξιώσεων μεταξύ συζύγων αναστέλλεται κατά τη διάρκεια του γάμου...», οπότε και πάλι δεν υπολογίζεται ως χρόνος παραγραφής ο χρόνος έως τη λύση ή την ακύρωση του γάμου, που τυχόν θα ακολουθήσουν [8] . Και τούτο είναι εύλογο, αφενός


text:
μεν διότι, ενόσω ο γάμος δεν έχει λυθεί ή ακυρωθεί, υπάρχει πάντοτε ελπίδα αποκατάστασης [9] , αφετέρου δε επειδή o νομοθέτης δεν θέλησε βραχύτατη 2ετή παραγραφή, δεδομένου ότι η διάρκεια της διακοπής της έγγαμης συμβίωσης είναι δυνατόν να επεκταθεί πολύ πέραν της 3ετίας, οπότε καθόλο αυτό το χρονικό διάστημα ενδέχεται να υπάρχει συμβολή του ενός συζύγου στην επαύξηση της περιουσίας του άλλου είτε με κατακράτηση κεφαλαίων είτε με παροχή υπηρεσιών αποκλειστικά προς τα τέκνα [10] .
 Υποστηρίζεται ωστόσο και η θέση ότι η παραγραφή της αξίωσης αρχίζει από τη συμπλήρωση της 3ετίας, δηλαδή από τη γέννηση της αξίωσης, οπότε και είναι δυνατή η δικαστική επιδίωξή της, αλλά χωρίς μνεία της επιφύλαξης της ΑΚ 256 αρ. 1 [11] . Κατά τους υποστηρικτές της, η θέση αυτή φαίνεται περισσότερο σύμφωνη με το γράμμα και το πνεύμα του νόμου, αφενός μεν διότι ο δικαιούχος έχει τη δυνατότητα να επιδιώξει την ικανοποίηση της αξίωσης μόλις συμπληρωθεί η 3ετής διάσταση (ΑΚ 1400 παρ. 2), αφετέρου δε επειδή είναι δυνατόν να διαιωνίζεται η διάσταση επί χρόνο απροσδιόριστο και να μη λυθεί ο γάμος αν ούτε ο ένας ούτε ο άλλος σύζυγος ασκεί κατά του άλλου αγωγή διαζυγίου, οπότε άγεται κανείς με αυτόν τον τρόπο, βάσει των παραπάνω δεδομένων, στο εσφαλμένο συμπέρασμα ότι η αξίωση είναι απαράγραπτη, πράγμα που δεν επεδίωξε ο νομοθέτης, αφού ρητά πρόβλεψε την παραγραφή της. Επομένως το μόνο ασφαλές συμπέρασμα που γεννιέται από την αποδοχή της παραπάνω απόψεως και θα πρέπει να τύχει εφαρμογής είναι ότι και στην περίπτωση της 3ετούς διαστάσεως εφαρμόζεται αναλογικά η ΑΚ 1401 εδ. γ’ για την παραγραφή [12] . Με τη μεθοδολογική αυτή προσέγγιση παρακάμπτεται η αναστολή της ΑΚ 256 αρ. 1 με τελολογική συστολή της διάταξης [13] .
 Κατά τη γνώμη μας η συστηματική ερμηνεία των ΑΚ 1401 εδ. γ’ και ΑΚ 256 αρ. 1 οδηγεί σε μικρή υπεροχή της κρατούσας άποψης. Αν ο νομοθέτης ήθελε και στην περίπτωση της 3ετούς διαστάσεως να παραγράφεται η αξίωση με την παρέλευση της 2ετίας από τη συμπλήρωση της 3ετούς διαστάσεως, θα το όριζε ρητά στην παραπάνω διάταξη κι εφόσον δεν το έπραξε σημαίνει πως θέλησε να προστατεύσει περισσότερο τον σύζυγο που διατελεί σε διάσταση για χρονικό διάστημα μεγαλύτερο της 3ετίας και να μην έρθει σε αντίθεση με τη διάταξη της ΑΚ 256 αρ. 1 που ορίζει την αναστολή της παραγραφής μεταξύ συζύγων όσο διαρκεί ο γάμος [14] .
 Βέβαια πρέπει να συνυπολογισθεί ότι είναι δυνατόν η διάσταση των συζύγων, άρα και η αναστολή της ΑΚ 256 αρ. 1, να παρατείνεται επί πολύ (π.χ. επί δεκαετίες) [15] , οπότε μπορεί να ανακύπτει δυνατότητα προβολής της ΑΚ 281 (κατά του ισχυρισμού για μη παραγραφή), με την ειδικότερη μορφή της ενστάσεως αποδυναμώσεως (Verwirkung [16] ) του δικαιώματος επικλήσεως της αναστολής [17] .
 2. Επανασύνδεση μετά τη συμπλήρωση 3ετούς διαστάσεως
 Ενδέχεται, παρά την κατά τα ανωτέρω συμπλήρωση της 3ετούς διαστάσεως, οι σύζυγοι να επανασυμβιώσουν και στη διάρκεια της νέας αυτής συμβιώσεως να υπάρξει οικονομική συνεργασία τους. Αν συμβεί κάτι τέτοιο, η τυχόν προηγούμενη ικανοποίηση της αξιώσεως συμμετοχής στα αποκτήματα δεν αποκλείει την άσκηση αξιώσεως


text:
για τον μετέπειτα χρόνο μετά τη λύση ή την ακύρωση του γάμου ή τη συμπλήρωση νέας 3ετούς διαστάσεως. Η αναφερόμενη στον μετέπειτα χρόνο αξίωση αποτελεί νέα και αυθυπόστατη αξίωση, μη συνυπάρχουσα με την προηγούμενη, και δεν υφίσταται ανάλωση του δικαιώματος του δικαιούχου. Εν προκειμένω συντρέχει αυτοτελής παραγραφή της νέας αξιώσεως για τα αναγόμενα στον μετέπειτα χρόνο αποκτήματα με μεταγενέστερο αφετήριο χρονικό σημείο [18] .
 Στο πλαίσιο μιας τέτοιας επανασυμβιώσεως, δεν αποκλείεται στον μετέπειτα αυτό χρόνο να υπάρχει αξίωση και του άλλου (του αρχικά υπόχρεου) συζύγου (όχι του αρχικού δικαιούχου), εφόσον επήλθε στο διάστημα αυτό αύξηση της περιουσίας του άλλου (του αρχικά δικαιούχου συζύγου) από συμβολή δική του (του αρχικά υπόχρεου) [19] .
 ΙΙΙ. Ο εξαιρετικός χαρακτήρας της σύντομης παραγραφής της ΑΚ 1401 εδ. γ’ και η μέσω αυτής ενεργοποίηση της ΑΚ 904
 H διάταξη της ΑΚ 1401 εδ. γ’ για τη βραχυπρόθεσμη 2ετή παραγραφή έχει εξαιρετικό χαρακτήρα (πρβλ. ΑΚ 249) και ισχύει μόνο για την προνομιακή -ως προς το βάρος της απόδειξης- αξίωση της ΑΚ 1400. Αξιώσεις μεταξύ των συζύγων από άλλο λόγο υποκείμενες σε μακρότερη παραγραφή, όπως π.χ. η αξίωση αδικαιολόγητου πλουτισμού, δεν συμπαρασύρονται στη 2ετή παραγραφή. Η προσέγγιση αυτή έχει ιδιαίτερη πρακτική σημασία διότι ο σύζυγος μπορεί, αν υφίστανται οι προϋποθέσεις της ΑΚ 904, να προσφύγει στην αξίωση αδικαιολόγητου πλουτισμού, όταν δεν έχουν συντρέξει ακόμη οι προϋποθέσεις της ΑΚ 1400, όπως όταν η αξίωση συμμετοχής στα αποκτήματα δεν έχει ακόμη γεννηθεί [20] ή όταν έχει υποπέσει στη 2ετή παραγραφή [21] , αφού άλλωστε ο ιστορικός νομοθέτης διείδε τις δύο αξιώσεις ως στηριζόμενες στον ίδιο δικαιολογητικό λόγο [22] .
 Εντούτοις, ειδικά για την τελευταία περίπτωση, υποστηρίζεται στη νομολογία και η αντίθετη γνώμη, ότι δηλαδή η παραγραφή της αξιώσεως συμμετοχής στα αποκτήματα αποτελεί νόμιμη αιτία διατηρήσεως του πλουτισμού, οπότε δεν σώζεται ούτε η αξίωση της ΑΚ 904 [23] , στηριζόμενη (η αντίθετη αυτή γνώμη) στην ευρύτερη νομολογιακή θέση ότι η παραγραφή αξιώσεως συνιστά νόμιμη αιτία διατηρήσεως πλουτισμού [24] . Λόγω του ότι η κρατούσα γνώμη στη θεωρία [25] και στη νομολογία [26] αποδέχεται είτε την απόλυτη-ολική επικουρικότητα της αξιώσεως αδικαιολόγητου πλουτισμού έναντι κάθε αξιώσεως (όπως π.χ. πιο χαρακτηριστικά συνήθως αναφέρονται έναντι των αξιώσεων από σύμβαση ή από αδικοπραξία), είτε τη σχετική ή μερική επικουρικότητα της αξιώσεως αδικαιολόγητου πλουτισμού έναντι μόνον της αξιώσεως από σύμβαση [27] , με αφορμή τη σχέση της ΑΚ 1400 προς την ΑΚ 904, έγινε κατά λογική ακολουθία δεκτό ότι η αξίωση της ΑΚ 904 διατηρείται μόνον στις εξαιρετικές περιπτώσεις της παραγραφής αξιώσεως από αδικοπραξία ή από σύμβαση [28] και της παραγραφής αξιώσεως προς απόδοση της νομής [29] όχι επί παραγραφής της αξιώσεως συμμετοχής στα αποκτήματα [30] , εκτός αν κάποια ειδική διάταξη νόμου παρέχει στον φορέα της κύριας αξιώσεως αγωγή αδικαιολόγητου πλουτισμού, όπως επί συναλλαγματικής (άρθρο 80 Ν 5325/32) και επιταγής (άρθρο 60 παρ. 1 Ν 5960/33) [31] .
 Κατά τη γνώμη μας ορθότερο θα είναι να γίνει δεκτό ότι, έστω κι αν δεν υπάρχει κάποια ειδική διάταξη νόμου που να προβλέπει τη διατήρηση της αγωγής αδικαιολόγητου πλουτισμού επί παραγραφής της κύριας αξιώσεως (π.χ. άρθρο 80


text:
Ν 5325/32, άρθρο 60 παρ. 1 Ν 5960/33), εφόσον ο πλουτισμός του εξ ατελούς ενοχής οφειλέτη της παραγραφείσας αξιώσεως συμμετοχής στα αποκτήματα θα συνίστατο τυχόν σε άλλη ωφέλεια, γι’ αυτή την ωφέλεια δεν θα υπήρχε η πιο πάνω, λόγω παραγραφής (ΑΚ 272 παρ. 1), νόμιμη αιτία διατηρήσεως του πλουτισμού και η επιστροφή της βάσει της ΑΚ 904 παραμένει καταρχήν δυνατή. Άλλωστε προς τη θέση αυτή συνάδει και η εύστοχη διαπίστωση ότι συνήθως το μη θεμελιώσιμο της αξιώσεως αδικαιολόγητου πλουτισμού επί συνδρομής αξιώσεως κυρίως από σύμβαση θα έγκειται στην ανυπαρξία της προϋποθέσεως της ΑΚ 904 «έλλειψη νόμιμης αιτίας» και όχι σε κάποια τυχόν (μη συναγόμενη ούτε καν de lege lata) «επικουρικότητα» της αξιώσεως αδικαιολόγητου πλουτισμού έναντι της επίδικης αξιώσεως (εν προκειμένω της αξιώσεως συμμετοχής στα αποκτήματα) [32] . Ως τέτοια ωφέλεια του εξ ατελούς (ως προς την αξίωση συμμετοχής στα αποκτήματα) ενοχής υπόχρεου συζύγου θα μπορούσε in abstracto να θεωρηθεί κάθε ωφέλεια από την εξοικονόμηση δαπανών του, εξοικονόμηση ανεξάρτητη από την παραγραφή της αξιώσεως συμμετοχής στα αποκτήματα [33] .
 Ανεξάρτητα πάντως από τη δυνατότητα ασκήσεως της αξιώσεως αδικαιολόγητου πλουτισμού, μόνον αν η αξίωση συμμετοχής στα αποκτήματα δεν σώζεται λόγω παραγραφής (ή, εξυπακούεται, για κάποιον άλλο λόγο), δεν αμφισβητείται η δικονομική επικουρικότητα της αξιώσεως αδικαιολόγητου πλουτισμού (ΚΠολΔ 219 παρ. 1) έναντι της αξιώσεως συμμετοχής στα αποκτήματα: και η αγωγή αδικαιολόγητου πλουτισμού υπόκειται στο γενικό δικονομικό κανόνα ότι δεν μπορεί να ασκηθεί υπό αίρεση, όμως ο ενάγων μπορεί, για την περίπτωση που απορριφθεί η νομική βάση της ΑΚ 1400 λόγω ευδοκιμήσεως της ενστάσεως παραγραφής της ΑΚ 1401 εδ. γ’, να τη στηρίξει στη βάση της ΑΚ 904, αφού άλλωστε γίνεται γενικά δεκτή η κατά την ΚΠολΔ 219 παρ. 1 δικονομική επικουρικότητα της αξιώσεως αδικαιολόγητου πλουτισμού έναντι κάθε αξιώσεως [34] , ως έσχατου μέσου θεραπείας όταν υπάρχουν δυσκολίες για τη θεμελίωση άλλων αξιώσεων (βάσεων) και συνεπώς υπάρχει κίνδυνος απόρριψής τους.
 Αποστολίδη, Ενοχικό Δίκαιο του ΑΚ (Κατ’ άρθρον Ερμηνεία), 1946, Βαθρακοκοίλη Βασ., Το νέο Οικογενειακό Δίκαιο (Κατ’ άρθρον ερμηνεία) (άρθρο 1401), 1990, του ιδίου, Αναλυτική Ερμηνεία-Νομολογία ΑΚ, Τομ. Β’, 1979 (Αναλυτικά Σχόλια, Ερμηνεία-Νομολογία) (άρθρο 1401), 1990, Βουζίκα, Η αγωγή αδικαιολόγητου πλουτισμού και η χρησικτησία κατά το προϊσχύον Ρωμαϊκό Δίκαιο και τον ΑΚ, 1948, Γαζή, Το νέο Οικογενειακό Δίκαιο (Τα προβλήματα), 1985, Απ. Γεωργιάδη, Γενικό Ενοχικό Δίκαιο, 1999, Αστ. Γεωργιάδη, Γενικό Ενοχικό Δίκαιο, 2003, του ιδίου, Η αξίωση συμμετοχής στα αποκτήματα επί διαστάσεως των συζύγων, (ΑΚ 1400 παρ. 2), Αρμ 49, 576 επ., Δασκαρόλη, Παραδόσεις Οικογενειακού Δικαίου Ι, 1992, Δεληγιάννη Ι., Οικογενειακό Δίκαιο ΙΙ (Συζυγικές σχέσεις-Διαζύγιο), 1987, Δεληγιάννη-Κουτσουράδη, Οικογενειακό Δίκαιο, Το νέο σύστημα ρύθμισης των συζυγικών σχέσεων, 1984, Δεληγιάννη Ι./Κορνηλάκη Π., Ειδικό Ενοχικό Δίκαιο ΙΙΙ, 1992, Δεληκωστόπουλου, Η επικουρικότητα στην αγωγή, ΝοΒ 14, 209 επ., Δημοσθένους, Τινά περί της καλοπίστου κτήσεως κυριότητας και νομής σε συνδυασμό και προς τους θεσμούς της χρησικτησίας και του αδικαιολόγητου πλουτισμού, ΕΕΝ 28, 610 επ., Ηλιόπουλου, Ο πλουτισμός επί ακύρου αμφοτεροβαρούς συμβάσεως, 1965, Κατσιρέα, Επικουρική άσκηση της αγωγής αδικαιολόγητου πλουτισμού και πλουτισμός δι’ εμμέσου επιδόσεως, ΝοΒ 6, 885, Καυκά Κ./Καυκά Δ., Ειδικό Ενοχικό Δίκαιο Β’, 1982, Κορνηλάκη Π., Ειδικό Ενοχικό Δίκαιο


text:
Ι, 2002, Κοσσυβάκη, «Υπόκειται σε παραγραφή η αξίωση συμμετοχής επί των αποκτημάτων των συζύγων μετά τη συμπλήρωση της 3ετούς διαστάσεως και σε ποιον χρόνο παραγράφεται;» ΝοΒ 35, σ. 447 επ., Κουμάντου, Οικογενειακό Δίκαιο Ι, 1988, του ιδίου, Παραδόσεις Οικογενειακού Δικαίου ( Έκδ. 4η) 1985, Κουνουγέρη-Μανωλεδάκη, Οικογενειακό Δίκαιο Ιβ, 1994, της ιδίας, Η αξίωση συμμετοχής στα αποκτήματα, ΕλλΔνη 29, 1319, της ιδίας, Η έκταση και οι συνέπειες της ακυρότητας της αισχροκερδούς δικαιοπραξίας, Αρμ 29, 569 επ., Κωσταρά, Ο χαρακτήρας της εκ του άρθρου 1063 αγωγής αδικαιολόγητου πλουτισμού, ΝοΒ 13, 215, Μαντζούφα, Ενοχικό Δίκαιο, 1971, του ιδίου, Τριπρόσωπες ενοχικές σχέσεις, 1967, Ματθία, Η έννοια της «επικουρικότητας» των απαιτήσεων αδικαιολόγητου πλουτισμού και η επικουρική άσκησή τους, ΕλλΔνη 31, 497 επ., Γ. Μιχαηλίδη-Νουάρου, Ευθύνη εκ συμβάσεως και ευθύνη εξ αδικήματος κατά το Σχέδιον του ΑΚ, ΑΙΔ 1937, 706 επ., Μπόσδα, Νομικές συνέπειες του αδικαιολόγητου πλουτισμού, ΑρχΝ 21, 483, Νικολακοπούλου-Στεφάνου, Οι συνέπειες του διαζυγίου, 1986, Νικολόπουλου Π., Η αξίωση συμμετοχής στα αποκτήματα των συζύγων (Διδ. Διατρ.), 1993, Παπαδημητρίου, Οικογενειακό Δίκαιο (Ερμηνεία των νέων διατάξεων του Οικογενειακού Δικαίου), Α’, 1984, Παπαχρίστου Αθ., Εγχειρίδιο Οικογενειακού Δικαίου, 1998, Παρασκευόπουλου, Οι περιουσιακές σχέσεις των συζύγων κατά το εσωτερικό δίκαιο και το Ιδιωτικό Διεθνές Δίκαιο (μετά τον Ν 1329/83), 1984, Πιτσιρίκου, Σύγχρονα μέσα επικοινωνίας (τέλεξ, τέλεφαξ, ηλεκτρονικό έγγραφο) για την κατάρτιση τυπικών δικαιοπραξιών ως ζήτημα της σχέσεως έγγραφου τύπου και δικαιοπραξίας (Διδ. Διατρ.), 2002, Σαμαρτζή Ι., Οι σχέσεις των συζύγων εκ του γάμου, ΕΕΝ 50, 678 επ., Σκουλούδη Ζαχ., Συζυγικές σχέσεις και οικονομικές συνέπειες μετά την έκδοση του Ν 1329 της 16/18.2.1983 (ΦΕΚ Α’ 25), 1984, Σπυριδάκη Σ.Ι., Εγχειρίδιο Αστικού Δικαίου, Τομ. IV (ΟικΔικ), 1983, Σταθέα Γ., Αξίωση συμμετοχής στα αποκτήματα των συζύγων, 1989, Σταθόπουλου, Αξίωση αδικαιολόγητου πλουτισμού (Υφηγ. Διατρ.), 1972, του ιδίου στον ΑΚ Γεωργιάδη-Σταθόπουλου VII (ΟικΔικ, άρθρα 1346-1504), 1991, άρθρα 1400-1402, του ιδίου στον ΑΚ Γεωργιάδη-Σταθόπουλου IV (ΕιδΕνΔικ, άρθρα 746-904), 1982, Εισαγ. παρατ. στα άρθρα 904-913 και άρθρο 904, του ιδίου, Γενικό Ενοχικό Δίκαιο, 2004, Στ. Τρωιάνου-Γουλιέλμου [Παραγραφή της αξιώσεως συμμετοχής στα αποκτήματα], Αρμ 59, 1387, Αρμ 55, σ. 55, σ. 1055 (παρατ. στις ΠΠρΛαρ 203/2004, ΠΠρΘεσ 11247/2000, ΠΠρΘεσ 31514/2000 αντίστοιχα), της ιδίας [Σχεση αξιώσεως συμμετοχής στα αποκτήματα και αξιώσεως αδικαιολόγητου πλουτισμού], Αρμ 52, 38 (παρατ. στην ΕφΘεσ 3307/97), Π. Φίλιου, Ειδικό Ενοχικό Δίκαιο, Τομ. Β’/Ημιτ. α’, 1991, Φουρκιώτη, Ελληνικό Ενοχικό Δίκαιο, 1964.
 [ 1 ]. Βλ. γενικά για τον χρόνο παραγραφής της αξιώσεως συμμετοχής στα αποκτήματα επί του ρητά προβλεπόμενου από το γράμμα της ΑΚ 1401 εδ. γ’ πραγματικού γεννήσεως της αξιώσεως με τη λύση ή την ακύρωση του γάμου τις ΑΠ 1545/2007 (αδημ. στον νομικό τύπο μέχρι την παράδοση της παρούσης προς δημοσίευση), ΑΠ 1758/2005, ΝοΒ 54, 679, ΑΠ 1372/2000 ΕλλΔνη 43, 390, ΑΠ 1090/2000 ΕλλΔνη 42, 391=ΧρΙΔ Α (2001), 232, ΕφΛαρ 203/2004 Δικογρ. 2004, 532, ΕφΑθ 418/98 ΕλλΔνη 39, 608, ΕφΑθ 4061/94 ΝοΒ 43, 720, ΕφΑθ 2835/91 ΑρχΝ 43, 526=ΕλλΔνη 33, 159 επ., 160, ΕφΘεσ 1492/2006 Αρμ 61, 52 (με σημ. Α.-Ν. Αλ.), ΕφΘεσ 3307/97 Αρμ 52, 37, ΕφΠατρ 535/2006 ΑχΝομ 2007, 196, ΕφΛαρ 797/2006 ΕλλΔνη 48, 869, ΕφΘρακ 119/2006 Αρμ 60, 1565 (με σημ.


text:
Α.-Ν.Αλ.), ΕφΠατρ 344/2003 ΑχΝομ 2004, 160, ΠΠρΑθ 802/90 ΕλλΔνη 32, 1101, ΠΠρΛαρ 620/2000 Δικογρ 2001, 107, ΠΠρΛαρ 203/2004 Αρμ 59, 1387 (με σημ. Στ. Τρωιάνου-Γουλιέλμου), ΠΠρΘεσ 20930/97 Αρμ 52, 436, ΠΠρΘεσ 11247/2000 Αρμ 55, 52 (με παρατ. Στ. Τρωιάνου-Γουλιέλμου, Αρμ 55, 55), ΠΠρΘεσ 31514/2000 Αρμ 55, 1053 (με παρατ. Στ. Τρωιάνου-Γουλιέλμου, Αρμ 55, 1055), ΠΠρΘεσ 20930/97 Αρμ 52, 436, ΠΠρΡοδ 88/2004 (αδημ. στο νομικό τύπο μέχρι την παράδοση του παρόντος προς δημοσίευση).
 [ 2 ]. Για τις δύο αυτές τελευταίες περιπτώσεις βλ. Βα-θρακοκοίλη, Το νέο Οικογενειακό Δίκαιο, 1990, άρθρο 1401, σ. 259 (in fine).
 [ 3 ]. Ad hoc η ΠΠρΛαρ 620/2000, Δικογρ 2001, 107.
 [ 4 ]. Έτσι ειδικά για την παραγραφή της αξιώσεως της ΑΚ 1400 εν επιδικία βλ. ΕφΛαρ 797/2006 ΕλλΔνη 48, 869, ΕφΘεσ 1492/2006 Αρμ 61, 52 (με σημ. Α.-Ν. Αλ.), ΕφΔωδ 221/2004 (αδημ. στο νομικό τύπο) και γενικά για την παραγραφή αξιώσεων εν επιδικία βλ. την ΑΠ 1182/2000, ΕλλΔνη 42, 1339.
 [ 5 ]. Κουμάντος, ΟικΔικ Ι, 1988, Κεφ. 4ο, αρ. 3.7.2.3.4 (in fine), 210, Σταθόπουλος στον ΑΚ Γεωργιάδη-Σταθόπουλου VII, 1991, άρθρα 1400-1402 αρ. 40 (V, 307), Γαζής Το νέο Οικογενειακό Δίκαιο (Τα προβλήματα) 1985, 60 (υπό V5), Δασκαρόλης, Παραδόσεις ΟικΔικ Ι, 1992, 299, Δεληγιάννης, ΟικΔικ ΙΙ (Συζυγικές σχέσεις-Διαζύγιο), 1987, παρ. 195, 119, Δεληγιάννης-Κουτσουράδης, ΟικΔικ. Το νέο σύστημα ρύθμισης των συζυγικών σχέσεων, 1984, 137, Κουνουγέρη-Μανωλεδάκη, ΟικΔικ Ιβ, 1994, 167, η ιδία, Η αξίωση συμμετοχής στα αποκτήματα, ΕλλΔνη 29, 1319, Παπαδημητρίου, ΟικΔικ (Κατ’ άρθρον ερμηνεία των νέων διατάξεων του ΟικΔικ), Α’, 1984, σ. 150, Βαθρακοκοίλης, Το νέο ΟικΔικ, 1990 (Κατ’ άρθρον Ερμηνεία), άρθρο 1401, 259, ο ίδιος, Αναλυτική Ερμηνεία-Νομολογία ΑΚ, Τομ. Β’, 1979, άρθρο 1401, 1926, Σκουλούδης, Συζυγικές σχέσεις και οικονομικές συνέπειες μετά την έκδοση του Ν 1329 της 16/18.2.1983 [ΦΕΚ Α’ 25)], 1984, Μερ. Β’, Τιτλ. Β’, Κεφ. 3ο, παρ. 2.3, 179, Αστ. Γεωργιάδης, Η αξίωση συμμετοχής στα αποκτήματα επί διαστάσεως των συζύγων (ΑΚ 1400 παρ. 2), Αρμ 49, 576 επ., 578, Νικολακοπούλου-Στεφάνου, Οι συνέπειες του διαζυγίου, 1986, 114. Από τους συγγραφείς βλ. και Αθ. Παπαχρίστου, ΕγχΟικΔικ, 1998, Κεφ. 5ο, αρ. 2.5, 108, ο οποίος αναφέρεται στις συγκρουόμενες απόψεις με βιβλιογραφικές και νομολογιακές υποδείξεις, χωρίς να παίρνει ο ίδιος ευθέως θέση.
 [ 6 ]. ΑΠ 1545/2007 (αδημ.) (έμμεσα: «κατά τη συμπλήρωση της 3ετίας από την οριστική διακοπή της έγγαμης συμβίωσης δεν είχε συμπληρωθεί ο χρόνος της 2ετούς παραγραφής», διότι εν προκειμένω δεν είχε λυθεί ο γάμος, γι’ αυτό και κρίθηκε νόμιμη η απόρριψη της ενστάσεως παραγραφής από την τελικώς αναιρεθείσα για άλλο λόγο ΕφΠειρ 864/2005), ΑΠ 1090/2000 ΕλλΔνη 42, 391=ΧρΙΔ Α (2001), 232, ΕφΑθ 5513/95 Αρμ 50, 37, ΕφΑθ 2835/91 ΑρχΝ 43, 526=ΕλλΔνη 33, 159 επ., 160, ΕφΘεσ 1492/2006 Αρμ 61, 52, ΕφΛαρ 797/2006 ΕλλΔνη 48, 869, ΕφΠατρ 344/2003 ΑχΝομ 2004, 160, ΠΠρΘεσ 20930/97 Αρμ 52, 436, ΠΠρΘεσ 11247/2000 Αρμ 55, 52 επ., 54-55 (με παρατ. Στ. Τρωιάνου-Γουλιέλμου), ΠΠρΘεσ 31514/2000 Αρμ 55, 1053 επ, 1054-1055 (με παρατ. Στ. Τρωιάνου-Γουλιέλμου), ΠΠΡοδ 88/2004 (αδημ στο νομικό τύπο) κατά τη διατύπωση της οποίας «η ένσταση παραγραφής πρέπει να απορριφθεί ως μη νόμιμη, καθόσο μόνον από την αμετάκλητη λύση


text:
του γάμου τρέχει ο χρόνος παραγραφής (2ετία), αφού κατά τη διάρκεια του γάμου (στην περίπτωση 3ετούς διαστάσεως) η παραγραφή αναστέλλεται και στην προκείμενη περίπτωση ο γάμος των μελλονύμφων δεν έχει λυθεί αμετάκλητα».
 [ 7 ]. Το δικαστικά επιδιώξιμο της αξιώσεως συμμετοχής στα αποκτήματα είναι δυνατόν να αποκλείεται λόγω της συνδρομής κωλυμάτων που καθιστούν αδύνατη τη δικαστική επιδίωξη είτε γιατί το ορίζουν ρητές ειδικές διατάξεις που την απαγορεύουν ευθέως είτε ως εκ του ότι δύναται να αντιταχθεί αναβλητική ένσταση από τον καθού η αξίωση, η οποία (ένσταση) έχει ως αναγκαίο κατά νόμον αποτέλεσμα τον αποκλεισμό της δικαστικής επιδιώξεως της αξιώσεως της ΑΚ 1400 για ορισμένο χρόνο· ΕφΘρακ 119/2006 Αρμ 60, 1565 (με σημ. Α.-Ν.Αλ.), ΑΠ 238/2003 ΧρΙΔ 2003, 315, στην οποία παραπέμπει η πρώτη. Έτσι λ.χ. στο πραγματικό που κρίθηκε από την ΕφΘρακ 119/2006, ό.π. η αξίωση συμμετοχής στα αποκτήματα γεννήθηκε μεν με την αμετάκλητη απόφαση του Μουφτή (υπ’ αρ. 95/3.9.1999) για τη λύση του γάμου, αλλά δεν ήταν δικαστικά επιδιώξιμη προτού η λύση του γάμου περιβληθεί τον τύπο της εκτελεστότητας, δηλ. προτού αποκτήσει αυτή νομική ισχύ στην έννομη τάξη (άρθρο 5 παρ. 2,3 του Ν 1920/91 «Κύρωση της από 24.12.1990 Πράξεως Νομοθετικού Περιεχομένου “Περί Μουσουλμάνων Θρησκευτικών Λειτουργών’’»). Η 2ετία λοιπόν της ΑΚ 1401 εδ. γ’ άρχισε από τη δημοσίευση της ΜΠρΞανθ 60/18.2.2002, που κήρυξε εκτελεστή την προαναφερόμενη υπ’ αρ. 95/3.9.1999 απόφαση του Μουφτή.
 [ 8 ]. Δηλαδή το χρονικό διάστημα της αναστολής δεν υπολογίζεται στον χρόνο της παραγραφής κατά τον γενικό κανόνα της ΑΚ 257 παρ. 1.
 [ 9 ]. Δικαιολογητικό επιχείρημα Κουμάντου, ΟικΔικ Ι, 1988, Κεφ. 4ο, αρ. 3.7.2.3.4 (in fine), 210, ΕφΑθ 2835/91 ΑρχΝ 43, 526=ΕλλΔνη 33, σ. 159 επ.,160, η οποία παραπέμπει για τη δικαιολόγηση αυτή στον Κουμάντο, ό.π. Ο ίδιος ο Κουμάντος όμως επισημαίνει στην υποσημ. 139 της σελίδας 210 του ΟικΔικ I, 1988, ότι στις «Παραδόσεις Οικογενειακού Δικαίου» (Έκδοση 4η, 1985, 158), είχε υποστηρίξει διαφορετική -σε σχέση προς την κρατούσα γνώμη- άποψη.
 [ 10 ]. Δικαιολογητικό επιχείρημα Παπαδημητρίου, Το νέο Οικογενειακό Δίκαιο Α’ (Κατ’ άρθρον ερμηνεία των νέων διατάξεων του Οικογενειακού Δικαίου), 1984, 150.
 [ 11 ]. Σπυριδάκης, Εγχειρίδιο Αστικού Κώδικα IV (ΟικΔικ), 1983, αρ. 53ιγ, 129, Κουμάντος, Παραδόσεις ΟικΔικ, 1985, σ. 158, μάλλον έτσι δε και ΠΠρΑθ 802/1990 ΕλλΔνη 32, 1101, Σταθέας, Αξίωση συμμετοχής στα αποκτήματα, 1989, παρ. 146, 219. Βλ. συμπληρωματική βιβλιογραφία και στις δύο επόμενες υποσημειώσεις.
 [ 12 ]. Αυτή την επιχειρηματολογία χρησιμοποιεί η ΠΠρΑθ 802/90 ΕλλΔνη 32, 1101 και παραπέμπει στον Σταθέα, Αξίωση συμμετοχής στα αποκτήματα, 1989, παρ. 146, 219.
 [ 13 ]. Α. Κοσσυβάκης, «Υπόκειται σε παραγραφή η αξίωση συμμετοχής επί των αποκτημάτων των συζύγων μετά τη συμπλήρωση της 3ετούς διαστάσεως και σε ποιον χρόνο παραγράφεται;» ΝοΒ 35, 447 επ., Νικολόπουλος Παν., Η αξίωση συμμετοχής στα αποκτήματα των συζύγων (διδ.διατρ.), 1993, 148 επ., Ι. Σαμαρτζής, Οι σχέσεις των συζύγων εκ του γάμου, ΕΕΝ 50, 678, Σταθέας, Η αξίωση συμμετοχής στα αποκτήματα, ό.π., § 146, 219.
 [ 14 ]. Σκουλούδης, Συζυγικές σχέσεις και οικονομικές συνέπειες μετά την έκδοση του Ν 1329/1983, 1984, 178, ΕφΑθ 2835/1991 ΑρχΝ 43, 526 = ΕλλΔνη 33,


text:
159 επ., 160, η οποία παραπέμπει στον Σκουλούδη.
 [ 15 ]. Αυτό το μειονέκτημα της κρατούσας γνώμης (πρώτης κατά τη σειρά αναφοράς στο κυρίως κείμενο) επισημάνθηκε, όπως είδαμε, εύστοχα από τους υποστηρικτές της δεύτερης (κατά σειρά αναφερόμενης) γνώμης.
 [ 16 ]. Για την έννοια και τις προϋποθέσεις γενικά της ενστάσεως αποδυναμώσεως δικαιώματος (Verwirkung) ως εκφάνσεως της ενστάσεως της ΑΚ 281 (non venire contra factum proprium) βλ. και την ανάπτυξη Ι. Πιτσιρίκου, Σύγχρονα μέσα επικοινωνίας (τέλεξ, φαξ, ηλεκτρονικό έγγραφο) για την κατάρτιση τυπικών δικαιοπραξιών ως ζήτημα της σχέσεως έγγραφου τύπου και δικαιοπραξίας (Διδ. Διατρ.), 2002, παρ. 43 ΙΙ 3α, υποσ. 51, 630, όπου περαιτέρω βιβλιογραφικές υποδείξεις.
 [ 17 ]. Σταθόπουλος στον ΑΚ Γεωργιάδη-Σταθόπουλου VII, 1991, άρθρα 1400-1402 αρ. 40 (V, σ. 307).
 [ 18 ]. Σκουλούδης, Συζυγικές σχέσεις και οικονομικές συνέπειες, 1984, Μερ. Β’, Τιτλ. Β’, Κεφ. 3ο, παρ. 2.2, σελ. 173, Σταθέας, Αξίωση συμμετοχής στα αποκτήματα, 1989, 221, Βαθρακοκοίλης, Το νέο ΟικΔικ, 1990, άρθρο 1401, 259. Διαφορετικά Παρασκευόπουλος, Οι περιουσιακές σχέσεις των συζύγων κατά το εσωτερικό δίκαιο και το Ιδιωτικό Διεθνές Δίκαιο (μετά το Ν 1329/1983), 1984, 31, ο οποίος δέχεται ανάλωση του δικαιώματος.
 [ 19 ]. Βαθρακοκοίλης, Το νέο ΟικΔικ, 1990, 259.
 [ 20 ]. Όταν δηλαδή ακόμη δεν έχει επέλθει λύση ή ακύρωση του γάμου (ΑΚ 1400 παρ. 1: «αν ο γάμος λυθεί ή ακυρωθεί...») ή δεν έχει συμπληρωθεί η 3ετής διάσταση (ΑΚ 1400 παρ. 2: «Η διάταξη της παρ. 1 εφαρμόζεται αναλογικά και σε περίπτωση διάστασης των συζύγων που διήρκεσε περισσότερο από 3 χρόνια»).
 [ 21 ]. Σταθόπουλος στον ΑΚ Γεωργιάδη-Σταθόπουλου VII, 1991, άρθρα 1400-1402 αρ. 3 [Ι (in fine), σ. 291], αρ. 32 (III 4, σ. 303-304), αρ. 40 (in fine) (V, σ. 307).
 [ 22 ]. Αρχικά το Σχέδιο της Συντακτικής Επιτροπής (1979) για τη μεταρρύθμιση του Οικογενειακού Δικαίου, στο άρθρο 35, κατέστρωνε την αξίωση της ΑΚ 1400 με παραπομπή στις διατάξεις του αδικαιολόγητου πλουτισμού. Στην ίδια λύση έμεινε και η Αναθεωρητική Επιτροπή (1981) με το άρθρο 40. Η ρύθμιση των Σχεδίων αυτών βελτιώθηκε και εξελίχθηκε στη σημερινή αξίωση της ΑΚ 1400· βλ. για όλα αυτά συνολικά Σταθόπουλο στον ΑΚ Γεωργιάδη-Σταθόπουλου VII, 1991, άρθρα 1400-1402 αρ. 3 (I, σ. 290, υποσ. 4), αρ. 3 [Ι (in fine), σ. 291], αρ. 32 (III 4, σ. 303-304), αρ. 40 (in fine) (V, σ. 307).
 [ 23 ]. ΕφΔωδεκ 221/2004 (αδημ. στον νομικό τύπο), ΕφΠατρ 535/2006 ΑχΝομ 2007, 196, ΕφΠατρ 823/2004 ΑχΝομ 2004, 84, ΕφΘεσ 3307/1997 Αρμ 52, 37 (με σημ. Στ. Τρωιάνου-Γουλιέλμου, 38). Είναι δε χαρακτηριστικό πως η ΕφΔωδεκ 221/2004 διαλαμβάνει ότι «η αξίωση συμμετοχής στα αποκτήματα είναι ίδιας φύσεως και όμοιας αποστολής με την αξίωση αδικαιολόγητου πλουτισμού, ανεπτυγμένη και με αυτοτελείς όρους...» παραπέμποντας στην ανάπτυξη Σταθόπουλου στον ΑΚ Γεωργιάδη-Σταθόπουλου VII, άρθρα 1400-1402 αρ. 3, αλλά παραβλέπει μάλλον τη διαφορετική θέση που παίρνει ο τελευταίος ως προς τη διατήρηση της αξιώσεως της ΑΚ 904 επί παραγραφής της αξιώσεως της ΑΚ 1400.
 [ 24 ]. Η διάταξη της ΑΚ 272 (Ενέργεια της συμπληρώσεως της παραγραφής) παρ. 1 (: «Όταν συμπληρωθεί η παραγραφή, ο υπόχρεος έχει δικαίωμα να αρνηθεί


text:
την παροχή») συνιστά νόμιμη αιτία διατηρήσεως του πλουτισμού· Σταθόπουλος στον ΑΚ Γεωργιάδη-Σταθόπουλου IV, 1982, άρθρο 904 αρ. 113 (ΧΙ 2, σ. 632), Δημοσθένους, Τινά περί της καλοπίστου κτήσεως κυριότητας και νομής σε συνδυασμό και προς τους θεσμούς της χρησικτησίας και του αδικαιολόγητου πλουτισμού, ΕΕΝ 28, 605 επ., ΑΠ 365/62 ΝοΒ 10, 1171, ΑΠ 142/1963 ΝοΒ 11, 882, ΕφΘεσ 405/68 Αρμ 23, 98, ΠρΑθ 11799/1967 ΕΕΝ 34, 841 = ΑρχΝ 19, 151, ΠρΛεβ 194/76 ΕΕΝ 44, 694, ΠρΛεβ 17207/1977 ΝοΒ 26, 543. Επίσης βλ. και τις νεότερες ΑΠ 475/89 ΣυμπλΒασΝομολ 1993, 601 = ΕΔΠ 1990, 198 = ΕΕΝ 57, 143, ΑΠ 93/1996 ΕλλΔνη 38, 553, ΕφΑθ 3799/1998 ΕλλΔνη 40, 182, ΕφΑθ 10495/1995 ΕλλΔνη 37, 1667, ΕφΑθ 4061/1994 ΝοΒ 43, 720, ΕφΘεσ 2744/1999 Αρμ 54, 198, ΕφΠειρ 181/1995 ΕλλΔνη 37, 433, ΕιρΡοδ 439/2007 (αδημ. στον νομικό τύπο), καθώς και τη νομολογία των επόμενων υποσημειώσεων.
 Αντίστροφα η ΑΚ 272 παρ. 2 [: «Ό,τι καταβλήθηκε χωρίς γνώση της παραγραφής δεν αναζητείται (εδ. α’). Έγγραφη συμβατική αναγνώριση της αξιώσεως που έχει παραγραφεί, καθώς και παροχή ασφάλειας είναι έγκυρες, αν έγιναν χωρίς γνώση της παραγραφής (εδ. β’)»] προσφέρει νόμιμη αιτία υπέρ του δικαιούχου της αξιώσεως που παραγράφηκε· Σταθόπουλος στον ΑΚ Γεωργιάδη-Σταθόπουλου IV, 1982, άρθρο 904 αρ. 113 (ΧΙ 2, σ. 632), αρ. 60 (V 2γ, σ. 614).
 [ 25 ]. Φουρκιώτης, ΕλλΕνΔικ, 1964, παρ. 118 ΙΙ, Ζέπος, ΕνοχΔικ ΙΙ (ΕιδΜερ-άρθρα 730-946), 1965, παρ. 28 Ι 3, Καυκάς Κ./Καυκάς Δ., ΕιδΕνΔικ Β’, 1982, άρθρα 904-907, παρ. 4, 645 και υποσ. 6 (όπου παραπέμπει στις ΑΠ 34/66 ΑρχΝ 17, 211, ΕφΝαυπλ 153/54 ΑρχΝ 5, 577, ΕφΘεσ 110/55 ΕΕΝ 22, 581 = ΑρχΝ 6, 452 = ΕλλΔνη 1, 547), Δημοσθένους, Τινά περί της καλοπίστου κτήσεως κυριότητας και νομής σε συνδυασμό και προς τους θεσμούς της χρησικτησίας και του αδικαιολόγητου πλουτισμού, ΕΕΝ 28, 610 επ., υπό δ, Ηλιόπουλος, Ο πλουτισμός επί ακύρου αμφοτεροβαρούς συμβάσεως, 1965, σ. 17, Κωσταράς, Ο χαρακτήρας της εκ του άρθρου 1063 αγωγής αδικαιολόγητου πλουτισμού, ΝοΒ 13, 215 επ., Κατσιρέας, Επικουρική άσκηση της αγωγής αδικαιολόγητου πλουτισμού και πλουτισμός δι’ εμμέσου επιδόσεως, ΝοΒ 6, 885, Μπόσδας, Νομικές συνέπειες του αδικαιολόγητου πλουτισμού, ΑρχΝ 21, 483, Ματθίας, Η έννοια της «επικουρικότητας» των απαιτήσεων αδικαιολόγητου πλουτισμού και η επικουρική άσκησή τους, ΕλλΔνη 31, 497 επ.
 [ 26 ]. ΑΠ 475/89 ΣυμπλΒασΝομολ 1993, 601 = ΕΔΠ 1990, 198 = ΕΕΝ 57, 143, ΑΠ 34/1966 ΑρχΝ 17, 211, ΑΠ 791/1964 ΝοΒ 13, 712, ΑΠ 318/1969 ΝοΒ 15, 1114, ΑΠ 890/1982 ΝοΒ 31, 1156 ΑΠ 813/2002 ΧρΙΔ 2002, 695 = ΔΕΕ 9, 834 = ΕΕργΔ 2004, 156, ΑΠ 1802/2001 ΕλλΔνη 43, 1421 = ΔΕΕ 8, 605, ΑΠ 1440/2000 ΕλλΔνη 42, 731 = ΔΕΕ 7, 618 = ΕΤρΑξΧρΔ 2002, 483, ΑΠ 102/98 ΝοΒ 47, 43 = ΕλλΔνη 39, 587, ΑΠ 1322/96 ΕλλΔνη 38, 1044 (1045) = ΕΕΝ 65, 317 = ΕΕργΔ 1998, 378, ΑΠ 1369/93, ΕΕΝ 62, 858 = ΕλλΔνη 36, 304 (με σημ. Γ. Ρήγου, 306)· ΕφΑθ 9612/89 ΝοΒ 38, 107 επ., 108, ΕφΘεσ 101/55 ΕΕΝ 22, 581 = ΑρχΝ 6, 452 = ΕλλΔνη 1, 547, ΕφΝαυπλ 153/54 ΑρχΝ 5, 577.
 [ 27 ].


text:
Μαντζούφας, Τριπρόσωπες ενοχικές σχέσεις, 1967, 152 επ., ο ίδιος, ΕνοχΔικ 1971, παρ. 63 VII, ΑΠ 72/66 ΝοΒ 14, 801 = ΕΕργΔ 25, 476, ΕφΑθ 7401/76 ΝοΒ 25, 752 και έμμεσα Π. Φίλιος, ΕιδΕνΔικ Τομ. Β’/ΗμιτΑ’, 1991, παρ. 141 ΣΤ ΙΙ, 170-171 («...τις πιο πολλές φορές η στάθμιση των συμφερόντων οδηγεί στην επικουρικότητα της απαίτησης...», και αναφέρει μεταξύ άλλων παραδειγμάτων τη συνδρομή ενδοσυμβατικής αξιώσεως).
 [ 28 ]. ΑΠ 475/89, ό.π., ΑΠ 14/83 ΕλλΔνη 24, 623, ΑΠ 226/82 ΕλλΔνη 24, 22, ΑΠ 1036/80 ΝοΒ 29, 479· ΕφΑθ 1665/2001 ΕπισκΕμπΔ 2001, 527, ΕφΑθ 8190/2004 ΕλλΔνη 46, 1494, ΕφΑθ 10650/96 ΔΕΕ 3, 732 = ΕΕμπΔ 50, 85, ΕφΑθ 8350/93 ΝοΒ 42, 86, ΕφΠειρ 547/94 ΕλλΔνη 36, 676, 686, 705, ΕφΛαρ 347/2005, Δικογρ 2005, 530, ΕφΚερκ 46/2000, ΙονΕπιθΔ 2001, 64· ΜΠρΘεσ 18/2003 (αδημ. στον νομικό τύπο)· ΕιρΘεσ 1623/2008 Αρμ 62, 925. Εξυπακούεται βέβαια ότι κατά τους οπαδούς της σχετικής (μόνον δηλαδή έναντι της ενδοσυμβατικής αξιώσεως) επικουρικότητας (βλ. π.π. υποσ. 27 της παρούσης) η αξίωση αδικαιολόγητου πλουτισμού διατηρείται έναντι της αδικοπρακτικής αξιώσεως ακόμη κι αν δεν έχει παραγραφεί ή γενικότερα αν μπορεί να ευδοκιμήσει η τελευταία.
 [ 29 ]. ΑΠ 255/83 ΝοΒ 31, 1562, ΑΠ 1510/81 ΝοΒ 30, 917, ΑΠ 681/77 ΝοΒ 26, 362, ΑΠ 80/74 ΝοΒ 22, 892.
 [ 30 ]. Ad hoc ΕφΠατρ 535/2006, ΑχΝομ 2007, 196 για τις δύο αυτές εξαιρετικές περιπτώσεις. Ειδικά κατά το πραγματικό που κρίθηκε από την ΕφΠατρ 535/2006, ό.π., μετά την άσκηση αγωγής για συμμετοχή στα αποκτήματα ο ενάγων παραιτήθηκε από το δικόγραφο (ΑΚ 263) και παρήλθε 6μηνο χωρίς ν’ ασκηθεί άλλη αγωγή, οπότε η αξίωση της ΑΚ 1400 υπέπεσε σε παραγραφή λόγω συμπληρώσεως της 2ετίας [σχετική με την ΑΚ 263 επί παραιτήσεως από το δικόγραφο αγωγής συμμετοχής στα αποκτήματα, αλλά ασκήσεως -σε αντίθεση με την περίπτωση της ΕφΠατρ 535/2006- νέας αγωγής της ΑΚ 1400 μέσα στο 6μηνο και η ΠΠρΛαρ 203/2004 Αρμ 59, 1387 (με παρατ. Στ. Τρωιάνου-Γουλιέλμου), οπότε η παραγραφή λογίζεται διακοπείσα με την πρώτη αγωγή]. Σύμφωνα με την ΕφΠατρ 535/2006, όταν παραγραφεί η αξίωση που απορρέει από το νόμο ή από δικαιοπραξία, ο δανειστής δεν έχει ούτε αξίωση για αδικαιολόγητο πλουτισμό, αφού εν προκειμένω η παραγραφή αναγνωρίζεται ως νόμιμος λόγος της γενομένης περιουσιακής μεταβίβασης και παραπέμπει σε Σταθόπουλο στον ΑΚ Γεωργιάδη-Σταθόπουλου IV (ΕιδΕνΔικ, άρθρα 746-904), 1982, άρθρο 904 αρ. 113 και στις (γενικές για την παραγραφή αξιώσεως ως νόμιμο λόγο διατηρήσεως του πλουτισμού) ΑΠ 995/83 ΝοΒ 32, 500, ΑΠ 259/81 ΝοΒ 29, 1486, ΑΠ 49/80 ΝοΒ 28, 1154, ΕφΑθ 4061/94 ΝοΒ 43, 720, ΕφΘεσ 3307/97 Aρμ 52, 37.
 [ 31 ]. Άρθρο 80 Ν 5325/32: «Σε περίπτωση είτε εκπτώσεως του κομιστή ή του πληρώσαντος οπισθογράφου, είτε παραγραφής της εκ συναλλαγματικής αγωγής, μπορεί να χωρήσει κατά του εκδότη ή του οπισθογράφου αγωγή αδικαιολόγητου πλουτισμού (παρ. 1). Η ίδια αγωγή, σε περίπτωση παραγραφής της εκ συναλλαγματικής αγωγής, χωρεί και κατά του αποδέκτη (παρ. 2)». Άρθρο 60 παρ. 1 Ν 5960/33: «Σε περίπτωση είτε εκπτώσεως του κομιστή είτε παραγραφής της εξ επιταγής αναγωγής, χωρεί κατά του εκδότη ή κατά των οπισθογράφων αγωγή αδικαιολόγητου πλουτισμού» (οι τονισμοί είναι δικοί μας).


text:
Ειδικά στο άρθρο 60 παρ. 1 Ν 5960/33 αναφέρονται οι ΜΠρΡεθυμν 75/2005, De Lege 2006, 113, ΜΠρΡοδ 101/2007 (αδημ. στο νομικό τύπο), κατά τις οποίες είναι «αόριστη η προαναφερθείσα αγωγή αδικαιολόγητου πλουτισμού αν ο ενάγων δεν επικαλείται το μάταιο ή άκαρπο της εκ της υποκειμένης σχέσεως αγωγής ή την παραγραφή της». Ως προς τον αδικαιολόγητο πλουτισμό στο δίκαιο των αξιογράφων ερίζεται αν οι διατάξεις αυτές παρέχουν αγωγή αδικαιολόγητου πλουτισμού του κοινού δικαίου ή ειδική αγωγή που δεν υπόκειται στους κανόνες εκείνης. Για τη διχογνωμία αυτή, που μάλλον έχει περισσότερο δογματικό και λιγότερο πρακτικό χαρακτήρα, βλ. εκτενώς Σταθόπουλο στον ΑΚ Γεωργιάδη-Σταθόπουλου IV, 1982, άρθρο 904 αρ. 54 (V 4, σ. 584), όπου και περαιτέρω παραπομπές.
 [ 32 ]. Σταθόπουλος, ΓενΕνΔικ, 2004, §16 ΙΙ 5δ (ββ),αρ.29 σ. 873-874, ο ίδιος, Η αξίωση αδικαιολόγητου πλουτισμού, 1972 (υφηγ. διατρ.), 233 επ., ο ίδιος στον ΑΚ Γεωργιάδη-Σταθόπουλου IV, 1982, Εισαγ.παρατ. στα άρθρα 904-913 αρ. 33 (IV 3α-β, σ. 578), Απ. Γεωργιάδης, ΓενΕνΔικ, 1999, παρ. 54 ΙΙΙ 3, αρ. 14 σ. 536. Σύμφωνοι με τη μη αποδοχή της επικουρικότητας της αξιώσεως αδικαιολόγητου πλουτισμού απέναντι σε άλλες αξιώσεις και οι Αποστολίδης, ΕνοχΔικ του ΑΚ (Κατ’ άρθρον ερμηνεία), 1946, άρθρο 904 αρ. 9, Βουζίκας, Η αγωγή αδικαιολόγητου πλουτισμού και η χρησικτησία κατά το προϊσχύον Ρωμαϊκό Δίκαιο και τον ΑΚ, 1948, 275 σημ. 1, Μιχαηλίδης-Νουάρος, Ευθύνη εκ συμβάσεως και ευθύνη εξ αδικήματος κατά το Σχέδιον του ΑΚ, ΑΙΔ 1937, 706 επ., Κουνουγέρη-Μανωλεδάκη, Η έκταση και οι συνέπειες της ακυρότητας της αισχροκερδούς δικαιοπραξίας, Αρμ 29, 569 επ., 573 υποσ. 35, Αστ. Γεωργιάδης, ΓενΕνΔικ, 2003, παρ. 17 δις αρ. 9, Δεληγιάννης Ι./Κορνηλάκης Π., ΕιδΕνΔικ ΙΙΙ, 1992, παρ. 308, σ. 18-20, Κορνηλάκης Π., ΕιδΕνΔικ, 2002, παρ. 62 IV, σ. 387 επ., και η πλειοψ. της ΠΠρΘεσ 30/84 Αρμ 38, 802.
 [ 33 ]. Πρβλ. Σταθόπουλο στον ΑΚ Γεωργιάδη-Σταθόπουλου IV, 1982, άρθρο 904 αρ. 114 (ΧΙ 3, σ. 633) αναφερόμενο στη βραχυπρόθεσμη 5ετή παραγραφή της αδικοπρακτικής αξιώσεως (ΑΚ 938): «αν ο παρανομών αποκτά έννομο όφελος (π.χ. εξοικονόμηση δαπάνης, νομή ή κατοχή ξένου πράγματος - βλ. και ΕφΘεσ 907/72 ΑρχΝ 24, 463 το οποίο θα είχε και χωρίς την παραγραφή της εναντίον του αξιώσεως από αδικοπραξία ή κι αν δεν είχε γεννηθεί τέτοια αξίωση (π.χ. επειδή δεν είχε υπαιτιότητα), η ευθύνη του επί 20ετία από αδικαιολόγητο πλουτισμό παραμένει σύμφωνα και με την ΑΚ 938». Η παραδοχή του αυτή όμως εφαρμόζεται mutatis mutandis και ως προς τη διατήρηση της αξιώσεως της ΑΚ 904 επί παραγραφής της αξιώσεως της ΑΚ 1400.
 [ 34 ]. Από τη θεωρία Σταθόπουλος, ΓενΕνΔικ, 2004, παρ. 16 ΙΙ 5β, αρ. 24 σ. 870-871, ο ίδιος στον ΑΚ Γεωργιάδη-Σταθόπουλου IV, 1982, Εισαγ. παρατ. στα άρθρα 904-913 αρ. 27 (IV 1, σ. 577), Απ. Γεωργιάδης, ΓενΕνΔικ, 1999, παρ. 54 ΙΙΙ 3, αρ. 16 σ. 537, Δεληκωστόπουλος, Η επικουρικότητα στην αγωγή, ΝοΒ 14, σ. 209, Ματθίας, Η έννοια της «επικουρικότητας» των απαιτήσεων αδικαιολόγητου πλουτισμού και η επικουρική άσκησή τους, ΕλλΔνη 31, 497 επ. (passim), Φίλιος, ΕιδΕνΔικ, Τομ. Β’/Ημιτ. Α’, 1991, παρ. 141 ΣΤ Ι 1, 170 υποσ. 18 in fine.
 Από τη νομολογία βλ.


text: την πιο πάνω αναφερόμενη (υποσ. 26, 27 της παρούσης) κρατούσα νομολογία γενικά για την (εξ επόψεως ουσιαστικού δικαίου) απόλυτη ή έστω σχετική επικουρικότητα της αξιώσεως αδικαιολόγητου πλουτισμού, καθώς και την προαναφερθείσα (υποσ. 30 της παρούσης) νομολογία ειδικά για την (εξ επόψεως ουσιαστικού δικαίου) επικουρικότητα της αξιώσεως αδικαιολόγητου πλουτισμού έναντι της αξιώσεως συμμετοχής στα αποκτήματα, και τις παλαιότερες ΕφΑθ 7401/76 ΝοΒ 25, 752, ΠρΚαλ 785/60 ΑρχΝ 12, 114, ΠρΑθ 2988/63 ΕλλΔνη 4, 44, ΜΠρΤριπ 2/69 ΝοΒ 17, 592, ΕιρΑθ 1855/69 ΝοΒ 16, 364.


text:
ΑΝΕΑΕΔ ΧΑΝΙΩΝ: ΑΝΩΝΥΜΟΣ
 Ωραίιιιιαααα......
 Πέφτει ένα άρθρο σχετικό με τους αποστράτους και την ΑΝΕΑΕΔ και όλοι σπεύδουν να γράψουν το κάτι τι τους.
 Εξ άλλου έτσι γίνονται ανταλλαγές απόψεων, ιδεών κλπ.
 Όμως ΑΝΩΝΥΜΑ; Γιατί;
 Στην διάρκεια της σταδιοδρομίας μας στις ένοπλες Δυνάμεις πάντα λέγαμε και κυρίως γράφαμε και υπογράφαμε ΕΠΩΝΥΜΩΣ. Τώρα τι συμβαίνει;
 Μέλη του ΔΣ της ΑΝΕΑΕΔ γράφουν και απαντούν επώνυμα και όλοι οι υπόλοιποι ΑΝΩΝΥΜΟΣ.
 Είναι αυτό αντρίκιο;
 Οι θέσεις της ΑΝΕΑΕΔ είναι και θα είναι σταθερά ακομμάτιστες. Το γεγονός αυτό μάλλον ταράζει και ενοχλεί κάποιους .Όλοι αυτοί που προσπαθούν κατά καιρούς να μας εντάξουν εκεί που τους βολεύει, απλά ΔΕΝ θα το καταφέρουν. Ας το πάρουν απόφαση και ας σταματήσουν να εκτίθενται.
 Οι συνάδελφοι ε.α και ε.ε δεν είναι άβουλα όντα και έχουν μάθει να ξεχωρίζουν και να αναγνωρίζουν τις μεθόδους που χρησιμοποιούν οι γράφοντες!!!!
 Γι' αυτό αγαπητοί φίλοι να γράφετε τις απόψεις και τις παρατηρήσεις σας πάντα ΕΠΩΝΥΜΑ και καλόπιστα. ΜΗΝ ΞΕΧΝΑΤΕ είμαστε ΑΠΟΣΤΡΑΤΟΙ ή Στην ΕΝΕΡΓΕΙΑ ΑΞΚΟΙ και ΟΧΙ οπαδοί κάποιου κόμματος.
 Νάμαι κι' εγώ.!!!!
 Αναρτήθηκε από aneaed.chania στις 6:00 μ.μ.
 Σαρτζετάκης Εμμανουήλ 9 Ιουλίου 2012 - 6:41 μ.μ.
 Πολύ βασική παρατήρηση από τους συναδέλφους που δραστηριοποιούνται στην ΑΝΕΑΕΔ Χανίων.
 Επειδή βέβαια εμείς στην ΑΝΕΑΕΔ όταν λέμε ακομμάτιστοι το εννοούμε και δεν έχουμε και τίποτα να κρύψουμε, ακόμα και τα ανώνυμα σχόλια τα αφήνουμε χωρίς λογοκρισία. Έτσι απογυμνώνονται οι συντάκτες οι οποίοι ούτε τη στοιχειώδη δημοκρατική κατάκτηση ενός ελεύθερου πολίτη δεν έχουν ακόμα ενστερνιστεί. Να μπορούν να μιλούν επώνυμα και ελεύθερα.Εκτός και αν οι αρχές της προπαγάνδας δεν το επιτρέπουν.


text:
 Εύρεση εργασίας και ΟΑΕΔ « labs.opengov.gr
 Πολύ χαίρομαι που άνοιξε αυτή η σελίδα. Μου προξενεί εντύπωση που το ΠΑΣΟΚ μέχρι στιγμής έχει υλοποιήσει πολλές από τις ιδέες που προσωπικά είχα κατά καιρούς καταθέσει στο Internet – λες και οι ιδέες μου παρακολουθούνται!. Σε αντίθεση με τη ΝΔ που δεν είχε τίποτα να υποδείξει κατά τη διακυβέρνησή της. Υπόψη δεν ψηφίζω κανένα από τα δύο κόμματα.
 Μόνο μια τεχνοκρατική πρόταση: Θα ήταν πολύ καλύτερο, η συγκεκριμένη σελίδα να ήταν στημένη πάνω σε forum ώστε να υπάρχουν επίσημες απαντήσεις, απαντήσεις από άλλους χρήστες, βελτιώσεις από άλλους χρήστες, αντιπροτάσεις κ.τ.λ. Και φυσικά μεγάλη κατηγοριοποίηση των προτάσεων.
 Θα με συγχωρέσετε αν η ορολογία που χρησιμοποιώ είναι λάθος αλλά δεν είμαι υπάλληλος υπουργείου για να είμαι μέσα στα πράγματα.
 Η ιδέα δεν κολλάει πολύ με τις θεματικές ενότητες αλλά anyway.
 Σήμερα οι επιχειρήσεις είναι πολύ δυναμικές. Μπορεί μια επιχείρηση (ένας αγρότης π.χ.) για δύο εβδομάδες να έχει ανάγκη από 50 άτομα για να μαζέψουν τις ελιές. Μετά επειδή αρχίζουν οι εκπτώσεις στα ρούχα, τα μαγαζιά με ρούχα απαιτούν επιπλέον προσωπικό μόνο κατά την περίοδο των εκπτώσεων. Κατόπιν, τα εργοστάσια κομπόστας θέλουν προσωπικό για ένα μήνα γιατί μόλις ήρθαν τα ροδάκινα από τα χωράφια.
 Πλέον δεν είναι εφικτό αυτό που λέγαμε παλιά «μόνιμη εργασία». Αυτό υπάρχει μεν αλλά εξασθενεί συνεχώς. Άρα λοιπόν χρειάζεται ένα ευέλικτο κυβερνητικό σύστημα οργάνωσης της προσφοράς και της ζήτησης εργασίας προκειμένου να ανταποκρίνεται στα νέα δεδομένα. Πως απαντά ο ΟΑΕΔ σε αυτές τις σύγχρονες απαιτήσεις;
 Λυπάμαι που το λέω, αλλά δεν περιμένει κανένας πλέον να βρει δουλειά από τον ΟΑΕΔ. Ίσως μιλάω εντελώς απαξιωτικά αλλά έτσι μιλούν οι πολίτες όταν κάτι δεν λειτουργεί καλά. Είναι ακραίοι και σκληροί όταν μιλούν απαξιωτικά.
 Η σκέψη μου είναι να δημιουργηθεί ένας ιστοχώρος με όλα τα ΑΦΜ ως profile. Είτε το ΑΦΜ είναι φυσικό πρόσωπο (άνθρωπος δηλαδή που ζητά εργασία) είτε επιχείρηση (προσφορά εργασίας).
 Κάτι σαν το facebook όπου το κάθε ΑΦΜ θα μπορεί να καταθέτει στοιχεία που αφορούν εργασία.
 Π.χ. Τα ΑΦΜ φυσικών προσώπων μπορούν να καταθέσουν τα προσωπικά τους στοιχεία, που κατοικούν, τι έχουν σπουδάσει, σε τι έχουν προϋπηρεσία και ειδίκευση, αν έχουν πρόβλημα να μετακομίσουν για δουλειά, αν έχουν αυτοκίνητο ή μηχανή, σε τι είδη εργασιών ενδιαφέρονται να προσληφθούν, κ.τ.λ. κ.τ.λ. κ.τ.λ. – όσο ο ιστοχώρος θα επεκτείνεται τόσο περισσότερο τα ΑΦΜ θα μπορούν να ...εκθέσουν τον εαυτό τους, τις ικανότητές τους και τις επιθυμίες τους για δουλειά.
 Από την άλλη τα Α.Φ.Μ. των εργοδοτών θα περιλαμβάνουν στοιχεία για την επιχείρηση.
 Όταν ένας εργοδότης χρειάζεται εργαζόμενους θα το ανακοινώνει στο profile του, μαζί με τις προσφορές που περιλαμβάνει η προσφορά εργασίας π.χ. κατάλυμα για όσους έρχονται από μακριά κ.τ.λ. Αυτόματα όσοι πληρούν τα προσόντα γι” αυτή τη δουλειά (σίγουρα θα υπάρχουν ελαστικά όρια στο «πληρώ τα προσόντα») και βρίσκονται σε μικρή χιλιομετρική απόσταση από το χώρο εργασίας θα βλέπουν στο profile τους την ανακοίνωση και θα μπορούν να επικοινωνήσουν με τον εργοδότη.
 Δεδομένου ότι οι ανάγκες για επιπλέον υπαλλήλους τις περισσότερες φορές δεν είναι άμεσες, αλλά μπορούν να προβλεφθούν και να προγραμματιστούν


text:
(π.χ. ο αγρότης ξέρει ότι εργάτες χρειάζεται π.χ. τον Ιούνιο. Το κατάστημα ρούχων τους χρειάζεται την περίοδο των εκπτώσεων), σκοπός μας είναι οι προσωρινά απασχολούμενοι να έχουν βρει και κλείσει την επόμενη προσωρινή εργασία τους, πριν η τρέχουσα προσωρινή εργασία τους λήξει.
 Φανταστείτε ότι ένας φοιτητής που οι γονείς του δεν μπορούν να τον χρηματοδοτούν όσο θα ήθελε, θα μπορούσε με αυτό το σύστημα να κάνει μια γρήγορη ...αρπαχτή. Θέλω να πω ότι και πρόσωπα μη παραγωγικά, όπως ο φοιτητής, θα μπορούσαν να γίνουν παραγωγικά με ένα τόσο ευέλικτο σύστημα που σου λέει «Α! Έχει δουλειά εκεί! Θες;» και στο λέει 150 φορές τη μέρα.
 Φανταστείτε ότι το σύστημα είναι τόσο ευέλικτο που θα μπορούσα εγώ που ψάχνω για δουλειά (άσχετο) να μπω και να ανακοινώσω ότι χάλασε ο υπολογιστής μου και θέλω κάποιον τεχνικό να τον φτιάξει!! Δηλαδή ακόμα και για δουλειές των 2 ωρών! Και να έχω και προσφορές τιμών από ενδιαφερόμενους τεχνίτες.
 Αν είσαι άνεργος πυρηνικός φυσικός (που λέει ο λόγος) σίγουρα ακόμα και προσφορά για δίσκο σε καφετέρια θα σε ενδιέφερε, ειδικά όταν θα γνώριζες ότι το Κράτος θα σε ενημερώσει ΑΜΕΣΩΣ μόλις υπάρξει κενή θέση πυρηνικού φυσικού οπουδήποτε στην Ελλάδα.
 Εννοείται ότι όταν συμπληρωθούν οι θέσεις εργασίας, η προσφορά εξαφανίζεται από μόνη της από τα προφίλ που έχουν ενημερωθεί για την εργασία.
 ΤΟ ΝΟΗΜΑ ΕΙΝΑΙ ΑΥΤΟΣ ΠΟΥ ΨΑΧΝΕΙ ΕΡΓΑΣΙΑ ΝΑ ΤΗΝ ΕΧΕΙ ΣΤΟ ΠΙΑΤΟ. ΚΑΙ ΟΤΑΝ ΠΙΑ ΔΕΝ ΥΠΑΡΧΕΙ Η ΘΕΣΗ, ΝΑ ΒΓΑΙΝΕΙ ΑΠΟ ΤΟ ΠΙΑΤΟ ΜΟΝΗ ΤΗΣ.
 ΕΠΙΣΗΣ ΤΟ ΝΟΗΜΑ ΕΙΝΑΙ ΟΤΙ ΑΥΤΟΣ ΠΟΥ ΘΕΛΕΙ «ΠΑΣΤΙΤΣΙΟ», ΑΝ ΔΕ ΒΡΕΙ «ΠΑΣΤΙΤΣΙΟ» ΜΠΟΡΕΙ ΝΑ ΑΡΚΕΣΤΕΙ ΠΡΟΣΩΡΙΝΑ ΣΕ «ΜΑΚΑΡΟΝΙΑ». Ελπίζω να καταλαβαίνετε την παρομοίωση.
 ΤΕΛΟΣ, ΤΟ ΝΟΗΜΑ ΕΙΝΑΙ (όπως είπα) ΑΥΤΟΣ ΠΟΥ ΔΟΥΛΕΥΕΙ ΣΕ ΠΡΟΣΩΡΙΝΗ ΕΡΓΑΣΙΑ, ΠΡΙΝ ΤΗΝ ΟΛΟΚΛΗΡΩΣΕΙ ΝΑ ΕΧΕΙ ΚΛΕΙΣΕΙ ΤΗΝ ΕΠΟΜΕΝΗ.
 Το κλειδί της επιτυχίας σε μια τέτοια σελίδα, είναι:
 1. Αυτός που ψάχνει εργασία να ξέρει με τι εργασίες είναι ικανοποιημένος μόνιμα και με τι προσωρινά.
 2. Το Κράτος (ο ιστοχώρος) να ενημερώνει τα σωστά άτομα για τις σωστές θέσεις. Και μερικές θέσεις μπορεί να είναι σωστές για κάποια άτομα, ακόμα κι αν δεν έχουν καμία σχέση με την ειδικότητα του ατόμου αυτού.
 Η υλοποίηση ενός τέτοιου συστήματος θα βοηθούσε στην απόλυση αρκετού προσωπικού από τον ΟΑΕΔ. Είναι κάτι που θα ενδιέφερε κάθε επιχείρηση. Ωστόσο γνωρίζω ότι κάτι τέτοιο δεν μπορεί να γίνει οπότε αρκούμαι στο «θα αποδέσμευε πολύ προσωπικό από τον ΟΑΕΔ προκειμένου να χρησιμοποιηθεί σε πιο χρήσιμες θέσεις».
 Πρόσθετες ιδέες πάνω σε αυτό:
 Δεν ξέρω αν έχει νομική βάση, αλλά θα μπορούσε να γίνεται δημοπρασία των θέσεων. Αν οι ζητήσεις ήταν πολλές, οι ενδιαφερόμενοι να ρίχνουν την τιμή της πληρωμής τους και να προσλαμβάνονται τελικά οι πιο φθηνοί (ανάλογα και τα προσόντα βέβαια – εξαρτάται από τον εργοδότη).
 Επίσης το ανάποδο: αν δύο εργοδότες ζητούν μια σπάνια ειδικότητα τότε να γίνεται πλειστηριασμός μεταξύ των εργοδοτών για το ποιος θα δώσει τα περισσότερα για να προσλάβει αυτό το άτομο.
 Αν και είναι αμφιλεγόμενο, θα μπορούσαν παλιοί εργαζόμενοι να σχολιάσουν εργοδότες και το αντίστροφο.
 Είναι κρίμα γιατί υπάρχουν εταιρίες που εκμεταλλεύονται ανθρώπους.
 Εταιρίες


text:
που προωθούν εργατικό δυναμικό σε εργοδότες, πληρώνονται αυτές γι” αυτούς τους ανθρώπους και σε αυτούς τους ανθρώπους δίνουν κυριολεκτικά ψίχουλα. Ουσιαστικά είναι μεσάζοντες.
 Π.χ. εταιρίες καθαριότητας που κλείνουν συμβάσεις με π.χ. σχολεία, στρατιωτικές μονάδες και στα χέρια των καθαριστών φτάνουν ψίχουλα.
 Με την ιδέα αυτή, (θα λέγαμε ότι) ενδιάμεσος γίνεται το Κράτος (απλά δεν παρέχει εγγυήσεις).
 Αν ήταν forum, θα ξαναέμπαινα να συμπληρώσω νέες απόψεις-προσθήκες.
 Σίγουρα κάποια πράγματα που τα είχα σκεφτεί πάνω στο θέμα μου διαφεύγουν αυτή τη στιγμή, αλλά και όσα έγραψα είναι αρκετά
 Συνεχίστε την καλή δουλειά. Με εκπλήσσετε συνεχώς.
 εύρεση εργασίας, ΟΑΕΔ
 Σχόλιο από Dim — 20 Απριλίου, 2010 @ 6:26 μμ
 Ο ΟΑΕΔ έχει κάνει μια καλή δουλειά στο να κωδικοποιήσει τα επαγγέλματα αλλά μέχρι εκεί. Δυστυχώς δεν έχει κάνει κάτι παραπάνω στο να βάλει σε λειτουργία ένα τέτοιο σύστημα.
 Σχόλιο από Sokratis — 23 Απριλίου, 2010 @ 8:59 πμ
 Ενδιαφέρουσα και καινοτόμα ιδέα. Παρόμοια λειτουργικότητα προσφέρουν δύο μεγάλα ιδιωτικά site στην Ελλάδα. Αν και δε μας έχει μάθει το κράτος στην ανάπτυξη τόσο καινοτόμων υπηρεσιών ίσως αυτό αλλάξει.
 Στο μυαλό μου έρχεται η εικόνα που βλέπουμε στις ταινίες Αγγλία αρχές του 20ου αιώνα που πήγαινε το πρωί ο εργοδότης εκεί που περίμεναν για δουλειά και έλεγε εσύ, εσύ και σύ ελάτε να δουλέψετε για σήμερα. Ίσως επαναληφθεί η ιστορία μέσω internet πλέον.
 Σχόλιο από CWP — 29 Απριλίου, 2010 @ 11:07 μμ
 Η ιδέα σου και ΟΛΑ αυτά που περιγράφεις και πολλά ακόμα,
 υπάρχουν στην Αυστραλία εδώ και 10 χρόνια.
 Και μάλιστα υπάρχει και XML του αντίστοιχου ΟΑΕΔ
 το οποίο μιλάει με τα μεγαλύτερα sites αγγελιών, on-the-fly.
 Οπότε είτε απ το σπίτι του κάποιος, είτε από γραφείο ευρέσεως εργασίας,
 είτε από τερματικό ΑΤΜ του ΟΑΕΔ, βλέπει τα ίδια.
 Για την ακρίβεια ΜΟΝΟ έτσι βρίσκουν πλέον δουλειά στην Αυστραλία σχεδόν ΟΛΟΙ,
 και το χρησιμοποιούν ΟΛΑ τα γραφεία ευρέσεως εργασίας και εταιρείες.
 Και αυτό γιατί είναι η κουλτούρα της χώρας, να μην αλυσοδένονται σε μια δουλειά.
 Τους αρέσει να αλλάζουν δουλειές για να μην βαριούνται.
 Για αυτό και δεν είναι στο σύβολο μίζεροι σαν εμάς.
 Στην Αυστραλία το παράδοξο είναι να είσαι άνεργος.
 Δεν υπάρχει άνεργος, μόνο επιλεκτικός και τεμπέλης.
 Και part time να δουλεύεις, αρκούν για να ζεις αξιοπρεπώς.
 και τσοντάρει ο ΟΑΕΔ την ελάχιστη διαφορά εάν σύμφωνα με το μέσο όρο ζωής δεν αρκούν,
 και τα μειώνει όταν σου βρει δουλειά ή βρείς μόνος σου με καλύτερες αποδοχές απ πριν.
 Απλό, και δουλεύει ρολόι.
 Για αυτό και δεν υπάρχει κανένας αραχτός στο Δημόσιο πέραν κάποιων προσωρινά άνεργων.
 Τι σας λέω τώρα Ε?
 Επιστημονική φαντασία στην Ψωροκώσταινα......
 Βγάλτε εισητήριο και ελάτε.
 Σχόλιο από netcomb2b — 4 Μαΐου, 2010 @ 3:34 πμ
 Chameleon η ιδέα σου έχει μυαλό, 10+.
 Πάνω σε τέτοιες ιδέες μπορούμε να χτίσουμε σωστές υπηρεσίες για τον πολίτη.
 Σχόλιο από Dim — 5 Μαΐου, 2010 @ 12:54 μμ
 Ξαναδιαβάζοντας την πρόταση και τα σχόλια, πιστεύω ότι είναι μια αξιόλογη ιδέα την οποία ο ΟΑΕΔ (ως κρατικός φορέας και εγγυητής) πρέπει να υιοθετήσει άμεσα. Κατά κάποιο τρόπο είναι μια Ηλεκτρονική Αγορά Εργασίας / Υπηρεσιών


text:
(σε αντίθεση με αγορά αγαθών) που πιστεύω θα οφελήσει τα μέγιστα στην εξεύρεση εργασίας και θα βοηθήσει και σε αλλαγή της νοοτροπίας της «μόνιμης δουλειάς σύμφωνα με την ειδικότητα που σπούδασα».
 Το Κράτος δεν μπορεί και ούτε πρέπει να είναι αυτός που βρίσκει δουλειά για όλους. Οφείλει όμως να δώσει τα μέσα και εργαλεία που θα επιτρέψουν στον καθένα να φοντίσει τη ζωή του.
 Δίνω και εγώ ένα 10+
 Σχόλιο από someone — 28 Μαΐου, 2010 @ 9:44 μμ
 Δέστε το oDesk... Είναι Έλληνες και το ξεκίνησαν πριν από πολλά χρόνια.
 Και κάποιοι άλλοι Έλληνες το ίδιο σκέφτηκαν πριν από αρκετά χρόνια
 αλλά δεν κατόρθωσαν να το υλοποιήσουν όπως οι του oDesk
 Όπως όλες οι ιδέες , κάποιος άλλος την έχει σκεφθεί πριν αλλά με κάπως διαφορετική λογική
 Η ιδέα είναι σταθερή και καλή...
 δανείζομαι από συγκεκριμένη σελίδα ...
 Διαμεσολάβηση : μια παλιά τέχνη, μια νέα προοπτική
 Η Διαμεσολάβηση είναι στην πραγματικότητα μία παλιά τέχνη. Ήταν γνωστή στον άνθρωπο από τα πρώτα χρόνια της ύπαρξής του. Σύμφωνα με ιστορικούς, πρώιμες περιπτώσεις διαμεσολάβησης είναι γνωστές από το Φοινικικό Εμπόριο.
 Αλλά η πρακτική της Διαμεσολάβησης πήρε μεγάλη άνθιση στην Αρχαία Ελλάδα και μετά κατά τη διάρκεια του Ρωμαϊκού Πολιτισμού (όπου και το Ρωμαϊκό Δίκαιο αναγνώρισε επισήμως τη Διαμεσολάβηση) και από τότε υπάρχει σε όλες τις σύγχρονες κοινωνίες.
 Ένας από τους βασικούς νόμους της Διαμεσολάβησης είναι η ύπαρξη ενός Τρίτου Μέρους, του Διαμεσολαβητή, ο οποίος φέρνει τα δύο άλλα μέρη σε «πρόσωπο με πρόσωπο» επικοινωνία, ώστε να βρεθούν σε από κοινού συμφωνία οι επιθυμητές λύσεις.
 Στην Ψηφιακή Εποχή, η Διαμεσολάβηση είναι γνωστή σε πολλούς τομείς, κυρίως στο Ηλεκτρονικό Εμπόριο (e-Commerce), την ηλεκτρονική Νομική (e-Law) καθώς και σε πολλούς άλλους τομείς, και συνήθως αναφέρεται ως «on-Line Διαμεσολάβηση» (“On-Line Mediation”).
 Τα κύρια σημεία τα οποία η On-Line Διαμεσολάβηση προσθέτει στην Παραδοσιακή Διαμεσολάβηση είναι :
 Φέρνει τα μέρη πλησιέστερα, ακόμη και αν βρίσκονται σε γεωγραφικά απομακρυσμένες τοποθεσίες, χρησιμοποιώντας τεχνολογία και τηλεπικοινωνίες.
 Η διαδικασία της On-Line Διαμεσολάβησης μπορεί να λάβει χώρα άμεσα, χωρίς την αναμονή για προηγούμενες συναντήσεις και μπορεί να συνεχισθεί σε οποιαδήποτε χρονική στιγμή μεταξύ συναντήσεων.
 Η όλη διαδικασία μπορεί να καταγραφεί και να κρατηθούν πρακτικά, κάνοντας εφικτή την σε κάθε βήμα επιβεβαίωση των αποτελεσμάτων της, καθώς και την ορθότητα του αποτελέσματος.
 Επιτρέπει την αποδοτικότερη χρήση του χρόνου που αφιερώνει το κάθε μέρος.
 Η διαδικασία βασίζεται κατά μεγάλο μέρος στον επαγγελματισμό την εμπιστευτικότητα, την ακεραιότητα και την εμπιστοσύνη και ασφάλεια του Διαμεσολαβητή.
 Μπορεί να χρησιμοποιήσει και να επιβάλει κώδικες και βέλτιστες πρακτικές, σε οποιαδήποτε χρονική στιγμή, επιπρόσθετα από την βασική διαδικασία διαμεσολάβησης.
 Βασισμένη στα προηγούμενα σημεία, η XXX όρισε την έννοια για μία Νέα Προοπτική και δημιούργησε την ζωντανή απόδειξή της με την ανάπτυξη μίας νέας και καινοτόμας τεχνολογικής μεθόδου η οποία εφαρμόζεται μέσα από ένα ευέλικτο, επεκτάσιμο και ισχυρό πλαίσιο για την Ψηφιακή Εποχή.
 “Ένας Ψηφιακός Διαμεσολαβητής, ο οποίος φέρνει όλα τα μέρη πλησιέστερα μέσω των δικτύων (networks) και των τεχνολογιών τηλεπικοινωνιών”.
 Σχόλιο από οπανος — 2 Ιουνίου, 2010 @ 11:29 πμ
 Δεν θα μπορούσαμε να εφαρμόσουμε κάτι που ήδη εφαρμόζεται στο εξωτερικό?
 ΠΧ


text:
σε 4 χρόνια ξέρουμε οτι θα βγούν στην σύνταξη 15000 λογιστές (τυχαίο νούμερο),
 να κατευθύνουμε λοιπόν 15000 νέους προς αυτήν την εκπαιδευτική κατεύθυνση.
 Προβλέποντας με αυτόν τον τρόπο την κατεύθυνση της αγοράς εργασίας και την είσοδο εκπαιδευμένων μεταναστών, θα συμβάλουμε κατα πολύ στην μείωση της ανεργίας και στο αίσθημα εργασιακής ασφάλειας.
 Σχόλιο από xanthi — 4 Ιουνίου, 2010 @ 6:42 μμ
 Πολύ αξιόλογη πρόταση ειδικά για τους μακροχρόνια άνεργους .
 Σχόλιο από Vaggelhs — 5 Σεπτεμβρίου, 2011 @ 3:45 μμ
 Θελω να ερθω σε επαφη με τον CWP αν γινεται.


text:
Γράφει η Καίτη Πετράκη Εγώ μόνο στα παιδιά θέλω να μιλήσω... Και ποιά είμαι εγώ που θα τολμήσω να μιλήσω σε σας μικροί μου Πρίγκιπες! Καμία! Κι ως καμία θέλω να σας μιλήσω..γιατί τόσο καιρό σας μίλαγαν... «Κάποιοι»... Διώνη... Λουκά... Κωνσταντίνε... Κωστή... Ελενίτσα... Άγγελε... Ισίδωρε... Μαρία... Ακούτε... τώρα που μόνο η Αλήθεια χωράει μέσα σας γιατί ακόμη είστε παιδιά... Σας λένε ψέματα!
 Από τους Δημότες απαιτείται η συμπλήρωση της παραγγελίας και η κατάθεσή της στο Δήμο Παλλήνης. Ο τόπος και ο χρόνος της παράδοσης θα γίνει γνωστός μετά την συλλογή των παραγγελιών. Η ανακοίνωση του Δήμου είναι η παρακάτω: Οι συνθήκες που διαμορφώνονται στο οικονομικό περιβάλλον επιβάλλουν την παρέμβαση και λήψη μέτρων προκειμένου να δημιουργηθεί ένα δίχτυ κοινωνικής αλληλεγγύης και προστασίας για τους δημότες μας. Ο Δήμος Παλλήνης, στοχεύοντας στην στήριξη των νοικοκυριών, παρεμβαίνει καθημερινά με νέες δράσεις. Σήμερα ξεκινάμε την παρέμβαση στο καταναλωτικό κίνημα. Σε συνεργασία με τους πατατοπαραγωγούς του Νευροκοπίου θα διατεθούν πατάτες στον Δήμο μας στην πολύ χαμηλή τιμή των 0,28 € ανά κιλό. Καλούμε τους δημότες και κατοίκους του Δήμου μας, που επιθυμούν να προμηθευτούν πατάτες να συμπληρώσουν τα έντυπα παραγγελίας ή σε έντυπη μορφή στο Δημαρχείο Παλλήνης, (Ιθάκης 12, Γέρακας ), Γραφείο Αντιδημάρχων, τηλ.210-6604638, μέχρι 8 Μαρτίου 2012. Μετά την συγκέντρωση των εντύπων παραγγελίας, εντος 10 ημερών και σε συγκεκριμένη ημέρα και ώρα θα γίνει η διάθεση από τους ίδιους τους πατατοπαραγωγούς, αυστηρά, σύμφωνα με τα δελτία παραγγελίας.
 Με ενδοπαραταξιακή διαδικασία, ο Παναγιώτης Μερτύρης εξελέγη στη θέση του επικεφαλής της παράταξης "Δήμος Ισχυρός - Πόλη με Όραμα", αντικαθιστώντας τον παραιτηθέντα Τριάντάφυλλο Κουτσικούρη, που είχε αντικαταστήσει τον Σπύρο Κωνσταντά. Ο κ. Π. Μερτύρης είναι 47 ετών, είναι επιχειρηματίας με αυτοδημιούργητη εξέλιξη και έθεσε υποψηφιότητα δημοτικού συμβούλου για πρώτη φορά τον Νοέμβριο του 2010 με τον συνδυασμό του κ. Σπ. Κωνσταντά, καταλαμβάνοντας την δεύτερη θέση στο ψηφοδέλτιο της δημοτικής ενότητας Παλλήνης με 578 σταυρούς και περίπου από διετίας, είναι πρόεδρος του Αθλητικού σωματείου «Παλληνιακός».
 "Όποιος και να είναι έχει μπροστά του πολύ δύσκολο έργο. Αφενός πρέπει να συμμαζέψει την παράταξη η οποία έχει τρεις τουλάχιστον συνιστώσες αλλά και κάποιους που με λοξό μάτι κοιτάνε προς άλλη κατεύθυνση. Αφετέρου έχει να αντιμετωπίσει τη διοίκηση του Θανάση Ζούτσου, κάτι που δεν δείχνει και πολύ εύκολο αφού η διοίκηση αυτή σε λιγότερο από 1,5 χρόνο έχει δώσει εξαιρετικά δείγματα γραφής". Προσωπικά εύχομαι καλή επιτυχία στον κ. Μερτύρη.
 Την Πέμπτη 01/03/2012 και ώρα 18:00 στο Δημοτικό Κατάστημα του Δήμου Παλλήνης, επί της Πλατείας Ελευθερίας , συνεδριάζει το Τοπικό Συμβούλιο της Δημοτικής Ενότητας Παλλήνης με τα παρακάτω θέματα: 1. Λήψη απόφασης για εισήγηση.στον Δήμαρχο την τοποθέτηση επι υπαρχόντων έντεκα κολώνων της ΔΕΗ στην οδό Αγ. Αθανασίου ηλεκτροφορου καλωδίου,βραχιόνων και φωτιστικών σωμμάτων2.Λήψη απόφασης για εισήγηση στον Δήμαρχο την Τοποθέτηση επι υπαρχόντων τεσσάρων κολωνων της ΔΕΗ συνέχεια της οδού ΠΟΥΛΗΣ «Οπισθεν Μουσικού Γυμνασίου» ηλεκτροφορου καλωδίου,βραχιόνων και φωτιστικών σωμμάτων. 3.Λήψη απόφασης για πρόσκληση του προισταμένου της Διεύθυνσης Ασφάλειας του Αστ. Τμήματος Παλλήνης για ενημέρωση σχετιικά με τα προληπτικά μέτρα για την προστασία των πολιτών από την παραβατικότητα. 4.Λήψη απόφασης για λήψη μέτρων με θετικές επιπτώσεις